Centralna banka Crne Gore, u skladu sa svojim zakonskim obavezama, izrađuje izvještaje u kojima su sadržane najvažnije informacije o ekonomskim kretanjima u zemlji, kao i u međunarodnoj ekonomiji. Nedjeljno publikuje Nedjeljni izvještaj sa međunarodnog finansijskog tržišta. Na mjesečnom nivou izdaje Bilten CBCG, na kvartalnom Makroekonomski izvještaj CBCG i Izvještaj o kretanju cijena, kao i kvartalne finansijske izvještaje (bilans stanja i uspjeha) banaka (Pregled banaka u Crnoj Gori), i na godišnjem Godišnji izvještaj o radu CBCG, Finansijski izvještaj CBCG sa Izvještajem revizora, Godišnji makroekonomski izvještaj CBCG, Izvještaj o stabilnosti finansijskog sistema i Izvještaj o stabilnosti cijena. Takođe, Centralna banka priprema i objavljuje i radne studije koje se bave aktuelnim ekonomskim pitanjima.\nIzrada i publikovanje nedjeljnih izvještaja dio je redovnih aktivnosti Sektora za bankarske i finansijske operacije. Izrada i publikovanje kvartalnih makroekonomskih izvještaja, izvještaja o kretanju cijena, godišnjih makroekonomskih izvještaja kao i izrada radnih studija dio je redovnih aktivnosti Sektora za finansijsku stabilnost, istraživanja i statistiku, dok kvartalne finansijske izvještaje banaka publikuje Sektor za kontrolu.\nBilten CBCG izrađuje i publikuje Sektor za finansijsku stabilnost, istraživanja i statistiku, čijim radom koordinira i rukovodi viceguverner za finansijsku stabilnost i platni promet. U okviru Sektora funkcionišu tri direkcije (Direkcija za finansijsku stabilnost i nadgledanje platnih sistema, Direkcija za monetarnu politiku i i fiskalna istraživanja i Direkcija za platni bilans i realni sektor). Bilten CBCG sadrži pregled osnovnih kretanja u Crnoj Gori (realni, monetarni, fiskalni sektor i odnosi CG sa inostranstvom) na mjesečnom nivou.\nMakroekonomski izvještaj CBCG Makroekonomski izvještaj CBCG izrađuje i publikuje Sektor za finansijsku stabilnost, istraživanja i statistiku kvartalno i godišnje.\nOvaj izvještaj sadrži analizu osnovnih kretanja u Crnoj Gori (realni, monetarni, fiskalni sektor i odnosi CG sa inostranstvom) na tromjesečnom i godišnjem nivou, poređenja sa kretanjima u zemljama u okruženju i ostalim zemljama, posebno obrađene najaktuelnija dešavanja u crnogorskoj ekonomiji (Tema broja), kao i EU teme.\nIzvještaj o kretanju cijena / Izvještaj o stabilnosti cijena\nSektor za finansijsku stabilnost, istraživanja i statistiku izrađuje i publikuje Izvještaj o kretanju cijena na kvartalnom i Izvještaj o stabilnosti cijena na godišnjem nivou.\nOvi izvještaji analiziraju inflaciju u Crnoj Gori kroz analizu osnovnih indikatora inflacije, inflacionih očekivanja, determinanti inflacije (tražnja, ponuda i proizvodnja, berzanske indekse i ponudu novca) i mjera monetarne politike, na osnovu čega se daje ekspertsko predviđanje inflacije u narednom periodu, uz korišćenje adekvatnih ekonometrijskih modela.\nGodišnji izvještaj o radu CBCG izrađuje i publikuje Sektor za finansijsku stabilnost, istraživanja i statistiku, u saradnji sa ostalim organizacionim djelovima Centralne banke.U njemu se daje prikaz osnovnih aktivnosti Centralne banke u posmatranoj godini kroz realizovane aktivnosti pojedinih organizacionih djelova Banke. Pored toga, Izvještaj sadrži ekspertsku ocjenu osnovnih kretanja u crnogorskoj ekonomiji u periodu na koji se odnosi.\nIzvještaj o stabilnosti finansijskog sistema izrađuje i publikuje Sektor za finansijsku stabinost, istraživanja i statistiku, uz učešće Sektora za kontrolu, na godišnjoj osnovi. U izvještaju se analiziraju prijetnje, rizici i ranjivosti finansijskog sistema Crne Gore, bilo da dolaze iz domaćeg ili stranog makroekonomskog okruženja, ili da su rezultat neravnoteža nastalih u samom finansijskom sistemu. Analiziraju se potencijalna prelivanja i uticaji koje ranjivosti u funkcionisanju finansijskog sistema mogu da imaju po ekonomski rast i akumulaciju sistemskog rizika. U izvještaju se daje procjena stanja i preporuke za očuvanje stabilnosti finansijskog sistema. Copyright 2007 © Centralna banka Crne Gore


Pandemija zadala krupan udarac zapadnom konceptu globalizacije - Javni servis\nO tome kako bliskost sa Kinom Srbiji kratkoročno donosi korist, a dugoročno niz izazova i neizvesnosti, zašto je s pandemijom Kovida-19 sistem globalne saradnje krahirao i šta znači pojam „vakcinacijska diplomatija“, za podkast Radio Karantin objašnjava Vuk Vuksanović, istraživač u Beogradskom Centru za bezbednosnu politiku.\nTo je novi pojam koji se nadovezuje na jedan drugi pojam koji je nastao prošle godine, na pojam diplomatije maski. Kada je izbila pandemija Kovida-19, Kina je iskoristila svoj ogromni značaj koji ima u globalnom lancu snabdevanja kako bi se nametnula ostatku sveta kao pouzdani snabdevač – u nekim slučajevima po ceni, a u nekim kao donator – zaštitne medicinske opreme koja je simbolizovana u zaštitnim medicinskim maskama. Cilj takve politike je bio da, s jedne strane, obnovi reputaciju poljuljanu zataškavanjem [širenja virusa], ali je to isto bio način da Kina ostvari poene na polju onoga što se zove „meka moć“ javne diplomatije kako bi pojačala svoj politički prestiž i kako bi promovisala sebe kao silu u usponu čiji vek dolazi. I naravno, kako bi kupila politički uticaj u pojedinačnim zemljama koje su bile primaoci kineske medicinske opreme. Logika je sada potpuno ista, samo što se primenjuje na vakcine. Gde Kina radi iste te stvari – radi popravku reputacione štetu, promoviše sebe i kupuje politički uticaj i prestiž, ali bih ja rekao da se ovde isto tako radi o promociji kineskih vakcina da bi na globalnom tržištu mogli da se nadmeću sa zapadnim i ruskim proizvođačima vakcina“, kaže Vuksanović.\n„Rusija svakako to primenjuje kada je u pitanju Sputnjik V vakcina. Indija je isto uključena u diplomatiju vakcina zbog činjenice da veliki broj fabrika, odnosno proizvodnih pogona, poput Astrazeneke, ima na svojoj teritoriji i Indija pokušava da se takmiči sa svojim velikim rivalom Kinom na polju donacija vakcina. To smo videli u Beogradu gde je preko indijske ambasade donirana Astrazeneka vakcina. Videli smo da Izrael donira, a videli smo sad čak i primer Srbije koja ima neku svoju diplomatiju vakcina, koju primenjuje u jugoistočnoj Evropi – donacije Fajzerovih vakcina Makedoniji, Spunjik vakcina Crnoj Gori i nedavnu posetu [Sarajevu] Aleksandra Vučića gde je federaciji BiH poklonio mali kontigent vakcina“, navodi Vuksanović.\n„Veliki problem u načinu na koji Kina deluje operativno je to da su ugovori koji regulišu saradnju Kine sa nekom zemljom najčešće tajni i netransparentni. Kada je, recimo, Kina prošle godine donirala zaštitnu medicinsku opremu, uopšte nismo imali transparentan pregled koliko je toga donirano Srbiji, a koliko je zapravo kupljeno od strane Srbije. Čak je tada predsednik Vučić javno izjavio da zbog kineske ambasadorke on ne može da objavi tačne podatke. Sada smo imali sličnu izjavu kada je rekao da kada bi ste znali kako sam povoljnu cenu obezbedio za ove vakcine podigli bi ste mi spomenik. Moguće da je to istina, ali nažalost mi ne možemo biti stopostotno sigurni zbog netransparentnosti koju prati kineski način poslovanja i kineski način političkog delovanja“, objašnjava Vuksanović.\n„Prema istraživanjima javnog mnjenja, koje su moje kolege iz Centra za bezbednosnu politiku sprovele tokom jeseni 2020. godine, mi smo videli ogroman porast popularnosti Kine. Preko 70 posto ljudi smatra da je Kina najveći davalac pomoći Srbiji tokom pandemije. Evropska Unija je u prvom talasu dala 93 miliona evra pomoći, ali zbog netransparentnosti Kine, mi nemamo podatke za poređenje. Isto tako imamo sada drugi podatak da čak 87 posto ljudi smatra da je kineski uticaj u Srbiji pozitivan i benigan. Mi nemamo istraživanje javnog mnenja koje bi moglo da potvrdi neke tačne brojke u kontekstu ovih kineskih pošiljki vakcina. Ali u svakom slučaju mislim da je realno pretpostaviti da će se ovo veoma negativno odraziti na percepciju EU u srpskom javnom mnenju i da će se pozitivno odraziti na kineski imidž“, smatra Vuksanović.\n„S jedne strane Kina obezbeđuje lak priliv novca, obezbeđuje da se na osnovu njihovih infrastrukturnih kredita otvore neki pogoni u lokalnim zajednicama koje vape za investicijama. Omogućiće da se popravi infrastruktura, poput autoputeva ili pruge Beograd-Budimpešta, što je svakako neophodno i ostatku Balkana gde se nije kvalitetno radilo na infrastrukturi od kasnih osamdesetih (godina prošlog veka). Ali isto tako kineski faktor dugoročno donosi čitav niz izazova i neizvesnosti. Mi ne znamo da li će se kineski standardi odraziti negativno na stanje vladavine prava u Srbiji i ostalim balkanskim zemljama, jer se njihov model političke ekonomije ne bazira na vladavini prava, nego na netransparentnom političkom cenjkanju između suverenih vlada. Ne znamo da li će se njihovi radni i ekološki standardi isto tako negativno odraziti na lokalno stanovništvo. Ne znamo ni da li će lokalne ekonomije, poput srpske, moći dovoljno dobro da rastu u onoj meri u kojoj je potrebno da apsorbuju kineski dug. Sve ove kratkoročne i srednjeročne prilike možda izgledaju atraktivno za lokalne elite u Srbiji i drugim zemljama jugoistočne Evrope, ali dugoročno postoje rizici koje za sada veoma teško predvideti“, ocenjuje Vuksanović.


Održan sastanak predstavnika Udruženja građana „Budućnost” i predstavnika Slobomir P Univerziteta – Slobomir P Univerzitet\nU prostorijama Slobomir P Univerziteta u Kampusu Doboj, održan je sastanak predstavnika Udruženja građana „Budućnost” i predstavnika Slobomir P Univerziteta u okviru projekta „Reforma obrazovanja kako bi se osiguralo zaposlenje mladih kroz učenje zasnovano na preduzetništvu” (skraćeni naziv „Studentskom praksom brže do posla”).\nProjekat je finansijski podržan od strane Evropske unije. Ovo je bio prvi inicijalni sastanak i predstavljanje projekta, a nakon potpisivanja Memoranduma o saradnji u martu mjesecu 2019. godine, uslijediće konkretni koraci na obezbjeđivanju prakse za studente u cijeloj BiH.\n„Projekat koji će obezbijediti praksu studenata, ali i formiranje Mreže koju će činiti predstavnici studenata, Univerzitet/fakulteta i privrede je veoma značajan”, istakli su predstavnici Udruženja građana Budućnost, istakavši posebnu zahvalnost Slobomir P Univerzitetu, koji je podržao ovaj projekat.\nDetaljnije o Udruženju građana „Budućnost” možete pročitati na njihovom zvaničnom sajtu www.buducnost-md.org.


Grad je početkom decembra ponudom od 84 miliona dinara pobedio na javnom nadmetanju za kupovinu fabrike za preradu otpadnih voda, kotlaru i još nekoliko objekata koji se nalaze na parcelama planiranim za izgradnju toplane.\nPogled na parcele iz vazduha\nMeđutim, kako je ta cena bila gotovo šest puta veća od početne, doneta je odluka da se ne potpiše ugovor o kupovini, posle čega je stečajni upravnik imovinu nekadašnjeg giganta novopazarske privrede ponudio drugoplasiranom na licitaciji, Ameru Hadžifejzoviću.\nOn je ugovor potpisao i imaće rok da do 4. januara uplati 78 miliona dinara kako bi postao vlasnik objekata.\nU Gradskoj upravi Novog Pazara ističu da je javni interes svih građana da se na tim parcelama izgradi toplana na biomasu, navodeći da su predmet prodaje bili samo objekti i da na parcelama neće moći ništa da gradi.\n- Planom generalne regulacije te parcele su predviđene samo i isključivo za javnu namenu, tako da novi vlasnik neće moći da gradi nikakve komercijalne ili stambene objekte – kaže gradonačelnik Nihat Biševac.\nGradsko veće otišlo je i korak dalje saopštivši da je zatražilo od Odeljenja za privredni kriminal novopazarske policije da ispita poreklo novca Hadžifejzovića jer je na licitaciji nastupio kao fizičko lice, a ne predstavnik nekog konzorcijuma ili vlasnik kompanije.\nOn nije želeo da govori za "Blic", najavivši da će se javnosti obratiti nakon završetka procesa kupovine.\nOdbor poverilaca ne želi da se meša\nPredsednik Odbora poverilaca TK "Raška" u stečaju Šaban Prušević kaže da oni ne žele da se stavljaju ni na čiju stranu.\n- Iako zastupamo interese bivših radnika, bili smo spremni da prihvatimo slobodnu pogodbu između lokalne samouprave i stečajnog upravnika za prodaju tih objekata po nižoj ceni jer bi se tu gradila toplana. Kako nije došlo do toga, zadovoljni smo postignutom cenom, ko god da je pobedio na licitaciji – ističe Prušević.\nBUDŽET ZA 2019. GODINU Više novca za vojsku, policiju i prosvetu, manje za TRI MINISTARSTVA\nU budžetu za narednu godinu biće više novca za prosvetu, odbranu, policiju, ali manje za resore Siniše Malog i kabinete Ane Brnabić, Zorane Mihajlović, Milana Krkobabića..., otkriva "Blic".


Beli i pokret nastaviće odvojeno da deluju - Večernje novosti\nGrađanski pokret "Beli, Samo jako" ogradio se danas od delovanja Luke Maksimovića, interpretatora fiktivnog lika Ljubiše Preletačevića Belog\nGrađanski pokret "Beli, Samo jako" ogradio se danas od delovanja Luke Maksimovića, interpretatora fiktivnog lika Ljubiše Preletačevića Belog.\nU međuvremenu na društvenoj mreži Fejsbuk oglasio se Preletačević i naveo da će on "preuzeti bitku za Beograd".\n"Posle 350 hiljada glasova nade, nema nazad", napisao je Beli, dođaući da je dužan da građanima ponudi "novu ideju".\nDodaje da je "bitka na dva fronta skoro nemoguca i da zbog toga mladenovacka odbornicka grupa Beli - Samo Jako preuzima svu odgovornost nad daljim radom na lokalu".\nLuka Maksimović Izbori\nDanas se održavaju lokalni izbori u Lučanima, Doljevcu, Kladovu i Kuli\nNova ekonomija pre 32 minuta


Inovativni startapovi iz Srbije na izložbi "Expo 2020 Dubai" - Biznis.rs\n3.9.2021 18:22 Autor: Redakcija Biznis.rs 0\nVlada Srbije prvi put će predstaviti izabrane startapove iz naše zemlje na GITEX Future Stars 2021 – najvećem događaju posvećenom razvoju startapova u regionu...\nVlada Srbije prvi put će predstaviti izabrane startapove iz naše zemlje na GITEX Future Stars 2021 – najvećem događaju posvećenom razvoju startapova u regionu Bliskog Istoka, Severne Afrike i Južne Azije, koji se od 17. do 20. oktobra održava u Dubaiju.\nStartapovi će biti predstavljeni u sklopu šireg predstavljanja Srbije na prestižnoj Svetskoj izložbi „Expo 2020 Dubai“, a logističku podršku pružiće im Privredna komora Srbije. Kompanije koje će predstavljati Srbiju su „Joberty Technologies”, “Kredium”, “White Lemur”, “Stock Studio”, “VizLore Digital Asset Management” i “Deep Blue Sea Studio. One dolaze iz oblasti društvenih mreža, FinTech-a, veštačke inteligencije, zaštite životne sredine i korporativnog softvera, navodi se u saopštenju, a prenosi Tanjug.\nGITEX će okupiti više od 350 najvećih stručnjaka sa kojima će predstavnici startapova imati prilike da razvijaju svoje veštine i uče od najboljih, a imaće i mogućnost da se prijave i za „Supernova izazov“, gde će najbolji biti nagrađen sa čak 200.000 dolara.\nIzdavanjem lokacija za snimanje može da se zaradi i 20.000 evra po danu\nPozajmicom osnivača za likvidnost može se izbeći odlazak u stečaj\nRast kreditnog zaduživanja dokaz da je prošao prvi strah građana zbog pandemije\nVlada Srbije nastup srpskih kompanija na GFS i GITEX-u smatra investicijom u razvoj domaće startap scene i izuzetnom prilikom za perspektivne startapove iz Srbije da iskoriste ozbiljne poslovne prilike na velikom tržištu.\nKroz upoznavanje sa drugim osnivačima kompanija, potencijalnim investitorima i najuticajnijim stručnjacima iz celog sveta u toj oblasti, vlada veruje da će startapovi Srbiji doneti nove ideje i investicije, a sebi obezbediti kontakte od ključne važnosti za dalji razvoj svog startapa, navodi se u saopštenju.\nINOVACIJE SRBIJA VLADA SRBIJE\nOtvara se Biznis hab Srbije na "Expo 2020 Dubai"\nVelika očekivanja od nastupa Srbije na Expo 2020 Dubai\nPaviljon Srbije na "Expo 2020 Dubai" otvara se 1. oktobra\nPKS priprema privrednike za Dubai Expo 2020


Slovački investitori zainteresovani za Crnu Goru - Volim Podgoricu\nPočetna/NOVOSTI/Slovački investitori zainteresovani za Crnu Goru\nSlovački investitori su zainteresovani za ulaganja u Crnu Goru i zemlje Zapadnog Balkana, saopšteno je na sastanku predsjednice Privredne komore Nine Drakić i ambasadora Slovačke Borisa Gandela, 21. januara 2022, saopšteno je iz Privredne komore Crne Gore (PKCG).\n“Tokom razgovora je posebno apostrofirano da dvije države baštine veoma dobre međusobne odnose, ali da postoji prostor za unapređenje ekonomske saradnje, odnosno značajnije slovačke investicije i intenzivniju trgovinsku razmjenu, sa naglaskom na veće učešće izvoza crnogorskih proizvoda u njoj”, navodi se u saopštenju.\n“Tako da su nam veoma važne investicije u proizvodne sektore, prije svega u energetiku” , kazala je Drakić.\nOna je pojasnila da je neophodno da izgradimo što više energetskih objekata koji koriste obnovljive izvore prije nego prestane rad Termoelektrane Pljevlja, i to ne samo zbog očuvanja energetske stabilnosti već i da bismo, preko podmorskog kabla prema Italiji, postali značajan izvoznik struje. Drakić takođe vidi mogućnost za slovačka ulaganja u proizvodnju hrane, jačanje hotelskih kapaciteta u zimskim centrima, investiranje u okviru poslovnih zona, te u IT sektor, koji će dodatno dobiti na investicionoj atraktivnosti kroz predstojeći proces digitalne transformacije crnogorske ekonomije.\n“Postoji interesovanje slovačkih privrednika za crnogorski turizam, koji su voljni da dođu i upoznaju se sa investicionim mogućnostima. Imate veliki potencijal za cjelogodišnji turizam, povezivanjem obale i planinskih centara”, ocijenio je ambasador Gandel, čestitajući našoj zemlji na odličnim rezultatima prethodne sezone.\nOn smatra da je sastanak Mještovite komisije dvije države, planiran za četvrti kvartal, odlična prilika za organizovanje susreta i povezivanje crnogorskih i slovačkih privrednika.\n“Želimo da crnogorske potencijale učinimo vidljivijim za slovačke privrednike i obrnuto”, kazao je Gandel.\nOna je takođe podsjetila na dobru saradnju privrednih komora Crne Gore i Slovačke koja se u posljednjem periodu odvija u okviru partnerstva Komorskog investicionog foruma Zapadnog Balkana i Višegradske grupe. Izrazila je zainteresovanost Komore za učešće u projektima koji se realizuju iz Višegradskog fonda.\n“U radu sastanka učestvovali su zamjenik ambasadora Martin Balco, savjetnik predsjednice Privredne komore Dragoljub Bulatović i direktor Sektora za međunarodnu saradnju Željko Baltić”, zaključuje se u saopštenju.\nPKCG slovački investitori\nODUŠEVLJENJE POD OSTROGOM: Stigao Novak! (VIDEO)\nMARTINOVIĆ: Šapnuo mi je da sam p**ka, a Demokrate najveće splake; KONATAR: Nije tačno


Sveža celovita rešenja za poeetak poslovanja, njegov razvoj, kao i internacionalizaciju\nEntre Beograd je preduzeae speciajlizovano za razvoj investicija i preduzetništva na srpskom tržištu. Energiean tim investitorima pruža celovitu podršku na preduzetniekom, poreskom, administrativnom i pravnom podrueju u cilju uspešnog ulaska i razvoja poslovanja na tržištu Republike Srbije.\nPored usluga za preduzeaa i preduzetnike, sara?ujemo i sa brojnim institucijama uz eiju pomoa obezbe?ujemo podršku za razvoj preduzetnieke infrastrukture i pružamo podršku kod obezbe?ivanja sredstava za razvoj naših klijenata.\nOptimizacija poslovanja kroz kreativno planiranje, kvalitetno izvo?enje i stalno upravljanje promena\nPreduzeaima i preduzetnicima pružamo pomoa prilikom ulaska na srpsko tržište i dajemo podršku u fazi planiranja, osnivanja i rasta preduzeaa. Formirali smo pet grupa usluga za optimizaciju vaše investicije:\nPoresko - pravna rešenja


Vesti online / Vesti / Srbija / Đurić: Kosovo nije Tačijevo, od pregovora nema ništa...\nTo što Tači govori jasno pokazuje da neki zamišljaju da će biti dovoljno da dovedu delegaciju Srbije i predsednika Vučića za sto u Briselu i da dobiju sve, kaže direktor Kancelarije za KiM Marko Ðurić.\nMarko Đurić: Nema ozbiljnog razgovora sa Prištinom\n- Ali, ne treba da računaju na to, jer se to neće dogoditi - rekao je Ðurić za Tanjug, na pitanje kako vidi Tačijevu izjavu uoči nastavka dijaloga, u nedelju, da će na pregovarackom stolu biti i pitanje granica.\nÐurić dodaje da ovakve izjave jasno govore i o količini pritiska kome će Srbija i njen predsednik po ovom pitanju biti izloženi.\n- Ali, mogu da vam kažem, i da će mogućnost da se nešto na taj način postigne biti upravo obrnuto proporcionalna količini pritiska koji se na predsednika Vučića po ovom pitanju vrši - kaže direktor Kancelarije.\n"Nećemo dozvoliti da bude ugrožen nijedan milimetar teritorije Kosova"\nŠto se tiče Tačijeve priče da neće dati ni milimetar teritorije Kosova, uopšte ne razumem o čemu on govori, dodaje Ðurić, pošto, kako kaže, njegov, Tačijev, nije nijedan jedini milimetar teritorije Autonomne pokrajine Kosovo i Metohija.\n- Zbog očiglednog potpunog odsustva spremnosti Prištine za kompromis i ozbiljan razgovor, od predstojećih razgovora u Briselu ne očekujem ništa - zaključuje Ðurić.


Nokia Lumia telefoni nisu dovoljno kvalitetni da bi mogli konkurisati iPhone i Android telefonima — Online Tržište\nObjavio(la) admin u kategoriji Featured, Pametni telefoni na dan 17. Aprila 2012. / ostavite komentar\nNokia sa svojim novim Lumia Windows telefonom pokušava da uđe na Američko tržište. Mnogi rani pokazatelji isticali su da će Lumia biti dosta dobro prihvaćena u Evropi međutim, Evropski operateri sada pokazuju dosta pesimizma po pitanju šansi da modeli iz serije Lumia uopšte mogu da budu konkurentni iPhone i Android telefonima.\nU proteklih nekoliko nedelja Nokia Lumia 900 koji je 4G LTE telefon imao je veoma neobično lansiranje u SAD. Prvo je lansiran na Uskrs kada su mnoge AT&T prodavnice bile zatvorene. Zatim se desilo neverovatno, Nokia je uočila veliku softversku grešku na telefonima isporučenim u SAD pa je kompanija odlučila da taj utisak popravi akcijom poklanjanja Lumia 900 telefona koja traje do 21. aprila.\nNokia je nekada imala dominaciju na tržištu SAD-a, međutim kasno prilagođavanje novim zahtevima korisnika po pitanju pametnih telefona dovelo je do toga da sada Nokia bukvalno ne postoji na ovom tržištu.\nEvropa je po svim predviđanjima trebalo da bude sasvim druga priča jer su se na ovom tržištu pametni telefoni kompanije Nokia sasvim solidno prodavali, tako da se smatralo da će ovi korisnici biti voljni da pruže šansu Nokia Windows telefonima.\nNažalost, prema poslednjem izveštaju četiri vodeća Evropska telekoma ističu da Nokia Lumia telefoni jednostavno nisu dovoljno kvalitetni da bi mogli da se takmiče sa iPhone i Android telefonima. Lumia 800 i Lumia 710 u Evropi su dostupni od novembra. U prošlom kvartalu kompanija je prodala 2 miliona Lumia telefona, uz napomenu da je većina prodaje došla iz Evrope. Poređenja radi, Apple je u istom periodu prodao 37 miliona iPhone-a širom sveta.\nTrenutna situacija je takva da niko u prodavnicama i ne pita za Nokia ni za Windows telefon, navodi jedan Evropski prodavac mobilnih telefona.\nPred kompanijom Nokia izuzetno je težak put. Ona mora da pokuša da obnovi svoj kredibilitet proizvođača mobilnih uređaja, s tim da sada mora da se fokusira na proizvodnju kvalitetnih pametnih telefona. Pored toga, kompanija mora da napravi uspeh sa Microsoft Windows operativnim sistemom, čiji je trenutni udeo na tržištu praktično zanemariv.\nTagovi: Android, iphone, lumia, nokia


Besplatan Telenor Internet u skejt parku na Novom Beogradu i u parku Proleće na Topličinom vencu – Personal magazin\nPosle parka kod Vukovog spomenika, park „Proleće“ na Topličinom vencu i „Skejt“ park na Novom Beogradu dobili su besplatan Telenor Internet, koji će posetioci moći da koriste tokom naredne dve…\nPosle parka kod Vukovog spomenika, park „Proleće“ na Topličinom vencu i „Skejt“ park na Novom Beogradu dobili su besplatan Telenor Internet, koji će posetioci moći da koriste tokom naredne dve godine.\nInternet park „Proleće“ danas su otvorili Miroslav Čučković, član Izvršnog veća Skupštine grada, Mirjana Božidarević, predsednica Opštine Stari Grad i Ana Krstić, menadžerka Telenor fondacije.\nOve godine otvoreni su Internet parkovi i u Novom Sadu, Nišu i Kragujevcu, a biće ih još širom Srbije i u glavnom gradu, sa ciljem podsticanja razvoja informatičke pismenosti i dostupnosti Interneta što većem broju građana.\nKompanija Telenor pripremila je idejna rešenja za svaki park pojedinačno, postavila opremu i brinuće o njenom održavanju.\nSrbija je u junu prošle godine dobila svoj prvi Internet park u istoriji, kada je Telenorov signal u Studentskom parku omogućio brzi Internet na otvorenom. Posle Beograda, Internet parkove dobili su i stanovnici Novog Sada, Niša, Kraljeva i Kragujevca. Telenorov 3G signal, koji obezbeđuje brz Internet, danas stiže do gotovo 45 odsto stanovnika Srbije u više od 200 gradova i manjih mesta.\nGrad Beograd će, uz podršku Sekretarijata za komunalne i stambene poslove, JKP „Zelenilo Beograd“ i Uprave za energetiku, obezbediti da parkovi budu dobro osvetljeni, a javne površine uređene.\nInternet u parkovima podstiče i razvoj turističke ponude grada, koji svim posetiocima Beograda omogućava da se osećaju kao i u svakoj drugoj svetskoj metropoli u kojoj mogu u realnom vremenu da budu informisani o dešavanjima u svojoj zemlji, kao i da na najbrži način saznaju sve o gradu u kome borave.\nTelenor je sedmi po veličini svetski mobilni operator na svetu sa 166 miliona korisnika, od čega 2,863 miliona u Srbiji. Ova kompanija uživa ugled inovatora u oblasti mobilne telefonije. Nakon investicije od 1.513 milijardi evra, koja je proglašena i najvećom pojedinačnom investicijom u jugoistočnoj Evropi, Telenor zvanično posluje u Srbiji od 1. septembra 2006. godine.\nBesplatan Telenor Internet u skejt parku na Novom Beogradu i u parku Proleće na Topličinom vencu was last modified: June 29th, 2009 by Redakcija\nSmislite priču, provozajte Alfu MiTo i osvojite najbrži televizor na svetu LH5000


Jezici - AB Globus Prevodi\nPREVODIMO SA I NA SLEDEĆE JEZIKE\nPrevodilačka agencija Novi Beograd takodje vrši prevode sa engleskog na drugi strani jezik i obrnuto. Za sva dodatna pitanja kontaktirajte nas putem telefona, e-maila ili naše kontakt forme.\nKako bi prevod bio kvalitetan, potrebno je imati prevodioca specijalizovanog za datu oblast. U našem timu svaki prevod je profesionalno urađen zato što je preveden upravo od strane stručnog prevodioca za datu oblast. Prevodilačka agencija Novi Beograd, obezbedila je tim stručnih prevodilaca za sve jezike.\nSudski tumači za određeni jezik su prevodioci ovlašćeni od strane nadležne institucije i razlikuju se od običnih prevodilaca po tome što imaju pečat sa svojim imenom, kojim overavaju dati prevod. „Prevodilac ima pečat okruglog oblika, prečnika 38 mm, koji sadrži ime i prezime, oznaku: „sudski prevodilac“, sa naznakom jezika za koji je postavljen i mesto prebivališta prevodioca.“ (preuzeto iz Pravilnika o stalnim sudskim tumačima).\nDa bi prevod bio visokog kvaliteta, naš tim prevodilaca je detaljno posvećen svakom prevodu.


Britanski "Tajms": Deklaracija je "minimalno preuzimanje odgovornosti"\nBritanski listovi Tajms (The Times) i Indipendent (The Independent) danas ocenjuju Deklaraciju o osudi zločina u Srebrenici koju je prošle noći usvojila Skupština Srbije kao pozitivan, ali ne i dovoljan korak.\nTajms u uvodniku konstatuje da je usvajanje Deklaracije kojom se osuđuje ono što se dogodilo u Srebrenici dobrodošlo, iako je, ocenjuje list, reč o preuzimanju minimalne odgovornosti.\nTajms naglašava značaj istine o Srebrenici za porodice žrtava, političku scenu Srbije i proces pomirenja u regionu, ali smatra da reči nisu dovoljne, te da Ratko Mladić mora da bude uhapšen.\nU komentaru Indipendenta ističe se da se vlasti Srbije, na čelu sa predsednikom Borisom Tadićem trude da naprave jasnu razliku u odnosu na Srbiju iz doba Slobodana Miloševića, ali se postavlja pitanje kako će usvajanje Deklaracije dočekati Bošnjaci.\nList očekuje da će izostavljanje reči "genocid" iz Dekleracije razljutiti Bošnjake, ali je, dodaje Indipendent, za njih verovatno važnije to što je Ratko Mladić i dalje na slobodi.\nSkupština Srbije je kasno sinoć usvojila Dekleraciju kojom se osuđuje zločin počinjen u Srebrenici u julu 1995. godine.


CRNOGORCI NE VERUJU EVROPSKOJ UNIJI podrška građana opala u ovoj godini | Happy BSC portal\nPodrška građana CG u EU na istorijskm minimumu\nPodrška građana Crne Gore za članstvo u Evropskoj uniji pala je na istorijski minimum od 55 odsto, pokazalo je istraživanje na temu "Političko javno mnjenje Crne Gore", koje je sproveo CEDEM.\n- Ovo predstavlja istorijski minimum kada govorimo o podršci građana EU, još od vremena kada je CEDEM počeo da sprovodi istraživanja, oktobra 2007.godine, rekao je programski koordinator tog centra Ognjen Marković.\nOn je ocenio da su razlozi za ovakav rezultat višestruki, navodeći da građani percipiraju da je stanje u EU u dubokoj krizi zbog Bregzita i sporijeg procesa pristupanja novih članica EU.\n- Što građane navodi na zaključak da potencijalonog učlanjenja Crne Gore neće biti u skorije vreme, naveo je Marković na konferenciji za novinare na kojoj je predstavljeno istraživanje CEDEM-a, prenele su podgoričke Vijesti.\nIstraživanje je rađeno na repezentativnom uzorku od 1.009 ispitanika i sprovedeno je od 1. do 9. decembra.


QOSHE - Haos - Biljana Stojković\nProtesti u Beogradu 16. januara, foto: Oliver Bunic/AFP/Getty Images\nStanje u Srbiji može se opisati jednom rečju – haos! Uopšte ne dovodim u pitanje kvalifikaciju trenutnog sistema kao autokratskog ili diktatorskog, sa svim pratećim društvenim fenomenima, ali imam utisak da čak ni takav opis nije dovoljan da nam pojasni odsustvo svakog, pa i najmanjeg elementa uređenosti i predvidivosti života u ovoj državi, niti može da nam pruži razumevanje apsolutne dezorijentisanosti građana, bilo da ovu vlast obožavaju ili joj se žestoko protive. Sasvim dozvoljavam da je moj utisak subjektivan budući da nemam iskustvo življenja u istorijski poznatim i priznatim diktaturama, niti dovoljno teorijskog znanja o takvim devijantnim sistemima. Ovde mogu opisati upitanost svakog slobodnog građanina o tome u čemu smo se našli i kuda sve ovo vodi.\nAko društveni haos definišem kao odsustvo fokusa društvenih grupa ka nekakvom cilju, ili nepostojanje organizovanih procesa koji bi mogli identifikovati i izolovati devijacije, a zatim se usmeriti na njihovo rešavanje, onda bih razloge za neverovatnu veličinu entropije srpskog društva mogla pronaći na tri nivoa – na nivou vlasti, opozicije i građana.\nLično mi je bliska teza da ubijanje demokratije i državnih institucija vodi u haos svako savremeno društvo. Ne mogu se, međutim, zanemariti istorijska znanja o tome da su i monarhije i drugi modeli autokratske vladavine mogli uspostavljati utemeljen sistem. Ovde pod utemeljenošću ne podrazumevam vrednosne sudove o odnosu države i vladara prema stanovništvu, već isključivo stanje društva u kom svaki građanin razume ustrojstvo, ideološka opredeljenja i pravac poteza vlasti. U takvom sistemu, ma koliko „drakonski“ on bio, snalaze se i profiteri i ponizni ljubitelji autokrate, ali i oponenti kojima se pruža prilika da se jasno profilišu, organizuju i ciljaju konkretne zatrovane elemente. U vučićevskoj Srbiji nemamo čak ni takvu priliku. Fluidnost i ljigavost vlasti, koja je zasnovana na upravljačkoj (ne)sposobnosti gomile diletanata, mafijaškim inspiracijama, haotičnom krivudanju u ideološkom prostoru i međunarodnim odnosima, ne može biti iole stabilan oslonac za kakvo-takvo utemeljenje. Naš autokrata se prepušta narcisoidnom ubeđenju da ume sve, što u kombinaciji sa sistemskom korupcijom, kako samog vladara tako i njegovog okruženja, nužno podrazumeva da se usmerenja moraju menjati od danas do sutra, zavisno od trenutne lukrativne i svake druge prilike. Ne moramo ni naglašavati da se ovde radi o potpunom odsustvu politike, o političkoj pustoši koja se opire svrstavanju prema bilo kojoj tradicionalnoj klasifikaciji. Vlast zarad vlasti – antipolitika, što, po mom viđenju stvari, nužno vodi kreiranju haosa u društvu.\nNi opozicija nema uspeha u sopstvenom pronalaženju fokusa. Savez za Srbiju je skupina šarolikih stranaka o čijim........


Trećina studenata planira da ode u inostranstvo - Društvo - Dnevni list Danas\nPočetna » Vesti » Društvo » Trećina studenata planira da ode u inostranstvo\nMladima iz Srbije najpoželjnija država za život je Nemačka\nV. A.21.06.2018. 14:44\nFoto:Freeimages/ Sanja Gjenero\nTo je pokazalo istraživanje o migracijama studenata, koje je sproveo kabinet ministarke bez portfelja zadužene za demografiju i populacionu politiku, u saradnji sa Ministarstvom prosvete i Republičkim zavodom za statistiku. Prema rečima ministarke koja vodi pomenuti resor Slavice Đukić Dejanović, cilj istraživanja, u kojem je učestvovalo 11.013 studenata državnih i privatnih visokoškolskih ustanova u Srbiji, je da se sagleda obim studentskih migracija i predlože mere za zadržavanje mladih u Srbiji. Kao najdrastičniji podatak iz istraživanja Đukić Dejanović je navela da je četvrtina studenata donela čvrstu odluku da napusti zemlju i da nijedna mera koju bi preduzela država da ih zadrži, ne bi imala efekta.\nKao glavne prednosti života u inostranstvu najveći broj studenata je naveo lakše nalaženje posla u struci, bolje plaćen posao u struci, visok životni standard i bolju mogućnost profesionalnog napredovanja. Ovo su ujedno i ključni problemi zbog kojih mladi žele da odu iz naše zemlje. Đukić Dejanović je rekla da je Nemačka najpoželjnija država za život i to za studente svih profila sem za IT-jevce, koji bi najradije karijeru nastavili u Americi. Na listi poželjnih zemalja za život našle su se i Švajcarska, Austrija i Norveška. Za odlazak preko najzainteresovaniji su upravo studenti informaciono-komunikacionih tehnologija, ali i medicine, a manje oni sa fakultete društveno-humanističkih nauka.\n– Kada je reč o planiranoj dužini boravka, 50 odsto ne planira da se vrati, 19 odsto bi se vratili kada obezbede dovoljno novca za pokretanje sopstvenog biznisa, dok bi 13,8 odsto to uradilo kada ekonomska situacija u Srbiji bude bolja i stabilnija – rekla je Đukić Dejanović.\nStudenti bi odustali od odluke da odu u inostranstvo kada bi im bilo obezbeđeno da u Srbiji pokrenu sopstveni biznis, ako bi dobili stimulativne ili stambene kredite ili podsticaj za bolji naučni rad. Ministarka je rekla su mladi koji odlaze iz Srbije stari u proseku 28,5 godina, a da svaki četvrti ima visoku stručnu spremu, napominjući da je jedan od zadataka države intenziviranje saradnje sa visokostručnom intelektualnom elitom.\nPopović: Jačati proizvodnju\nIvanka Popović, novoizabrana rektorka Univerziteta u Beogradu koja stupa na dužnost 1. oktobra, ocenila je da su podaci iz istraživanja zabrinjavajući i da bi bili još drastičniji da su anketirani svršeni studenti. Ona je ocenila da fakultete treba osnažiti da budu atraktivniji za tržište rada i da se jačanjem proizvodnje mladi mogu motivisati da ne odlaze iz zemlje. Popović je dodala da se moramo boriti za svakog od 270.000 studenata, nezavisno od toga da li planiraju da odu u inostranstvo ili ostanu u zemlji, i da novom strategijom obrazovanja do 2030. godine treba utvrditi smernice kako bi se uticalo na nepovoljnu statistiku. Ona je ukazala i na zabrinjavajući trend unutrašnjih migracija, napominjući da bi ruralne sredine mogle da se ožive angažovanjem visokoobrazovanih ljudi.


Dogovoren detaljan plan rada svih službi bezbednosti | Magazin Restart\nDogovoren detaljan plan rada svih službi bezbednosti\nBiro za koordinaciju rada službi bezbednosti razmatrao je na današnjoj sednici ukupnu bezbednosnu situaciju u Srbiji, s posebnim osvrtom na trenutnu situaciju u Autonomnoj Pokrajini Kosovo i Metohija imajući u vidu najavljeno formiranje „vojske Kosova“ i predstojeću Generalnu skupštinu Interpola.\nNa sastanku je dogovoren detaljan plan rada svih službi bezbednosti koje su dobile konkretne zadatke i preduzimaće sve neophodne mere kako bi sprečile da se bezbednosni izazovi preliju u značajniju nestabilnost i u situaciju koja bi mogla da ugrozi, pre svega, bezbednost Srba u južnoj srpskoj pokrajini, navodi se u saopštenju Vlade Srbije.\nIstaknuto je da bi najavljeno formiranje tzv. vojske Kosova bilo u suprotnosti sa Rezolucijom 1244 Saveta bezbednosti UN, ali i garancijama međunarodne zajednice da bez Srba takva odluka ne može biti doneta.\nRazmatrane su i okolnosti u vezi sa predstojećom Generalnom skupštinom Interpola i zahtev Kosova za prijem u članstvo u tu međunarodnu policijsku organizaciju.\nSrbija će, kako je istaknuto, nastaviti da iznosi pravne, policijske i političke argumente, koji govore u prilog tome da Kosovo ne treba da bude članica Interpola, ali i da ukazuje na to koliko bi taj presedan bio bezbednosno opasan, jer bi, između ostalog, baze podataka ove policijske organizacije mogle biti zloupotrebljene.\nTema Biroa bila je i borba protiv korupcije i organizovanog kriminala, s posebnim osvrtom na suzbijanje narko-trafikinga.\nIstovremeno, dogovorene su konkretne mere za postupanje policije i službi bezbednosti u skladu sa zakonom propisanim ovlašćenjima i u saradnji sa nadležnim tužilaštvima, a sve u cilju zaštite Srbije i bezbednosti njenih građana, ističe se u saopštenju.\nSednici Biroa je predsedavao sekretar Saveta za nacionalnu bezbednost, potpredsednik Vlade i ministar unutrašnjih poslova Nebojša Stefanović.\nPored članova Biroa, sastanku su prisustvovali, između ostalih, ministarka pravde Nela Kuburović, ministar odbrane Aleksandar Vulin, republički javni tužilac Zagorka Dolovac, direktor policije i tužilac za organizovani kriminal.


Američki senator Wicker: Trebamo nametati sankcije bh. zvaničnicima zbog korupcije i nezakonitosti – Glas TK\nAmerički senator Wicker: Trebamo nametati sankcije bh. zvaničnicima zbog korupcije i nezakonitosti\nredakcija 14. September 2018.\n“Dopustite da zaključim: veći angažman bi bio u interesu Sjedinjenih Država, ekonomski interes i interes nacionalne sigurnosti. Naša zemlja je zaslužna za očuvanje Bosne nakon što je zemlja gotovo uništena agresijom, etničkim čišćenjem i genocidom. Hvala Bogu da je naša zemlja bila za Bosnu”, rekao je američki senator, dodavši kako je Rusija njihov protivnik.\n“Ako budemo čekali da diskriminacija i etničke napetosti opet eksplodiraju, naš angažman će postat će moralni imperativ pri značajno većem trošku”, upozorio je američki senator Wicker.\n“Oni žele našu prisutnost i angažman, i s obzirom na tragedije koje su doživjeli, zaslužili su našu podršku i prijateljstvo”, zaključio je američki senator Roger Wicker.\nPrevious Post: Povećanje plaća za uposlenike u obrazovanju TK\nNext Post: Kolašinac bi mogao biti spreman za Sjevernu Irsku


Šta nameravaju Albanci kad ulaze u trku na Severu - Sputnjik Srbija\n04:12 25 Februar 2021\nŠta nameravaju Albanci kad ulaze u trku na Severu\n21:20 30.04.2019 Preuzmite kraći link\nIzbori za lokalne organe Severne Mitrovice biće održani 19. maja, a redosled kandidata na glasačkim listićima za izbore za predsednike četiri opštine na severu KiM biće određeni danas.\nMeđu onima koji su se, pored Srpske liste, prijavili za te izbore su i dve albanske stranke „Samoopredeljenje“ i stranka Hašima Tačija Demokratska partija Kosova (PDK).\nŠta je namera Albanaca i mogu li da pomrse političke konce Srbima na Severu?\nProfesor dr Dušan Čelić sa Univerziteta u Prištini kaže da je kandidovanje albanskih stranaka na lokalnim izborima na Severu samo deo njihove taktike.\nKosovska Mitrovica: Ni posle 2.000 dana Priština nije formirala ZSO (video)\n„Samoopredeljenje želi da pokaže da ima nekakva politički subjektivitet, a isto to je na umu i stranci PDK. Realna snaga Albanaca u Severnoj Mitrovici nije takva da u bilo kojoj varijanti mogu da pobede na tim izborima“, objašnjava dr Čelić.\nA i da se to nekim čudom desi, stanje je takvo, s obzirom da tamo srpsko stanovništvo čini većinu, da realno ne bi mogli da obavljaju vlast, dodaje on.\n„Tamo bilo ko, osim Srba, ne može da vrši vlast. Prema tome, mislim da je ova albanska kandidatura više za njihovu unutrašnju političku upotrebu“, napominje naš sagovornik.\nOn ujedno podseća da, prema kosovskim zakonima, samo oni koji žive na teritoriji Severne Mitrovice mogu i da glasaju na tim lokalnim izborima.\n„Albanci iz južnog dela Kosovske Mitrovice nisu deo biračkog tela Severne Mitrovice, kao što ni stanovnici Severne Mitrovice nisu deo birača Južne Mitrovice“, podseća on.\nSrpska lista je jedina srpska partija koja je predložila svoje kandidate za predsednike opština i to Gorana Rakića za severni deo Kosovske Mitrovice, Zorana Todića za Leposavić, Vučinu Jankovića za Zvečan i Srđana Vulovića za Zubin Potok. Predizborna kampanja će trajati od 13. do 17. maja.\nKosovska Mitrovica: Ranjen Srbin iz vatrenog oružja\nVESTI: Mitrovica može da se ujedini samo u jednom scenariju (video)\nKosovska Mitrovica: Slavlje u krugu porodice, pirotehnika, bez dočeka na trgu\nKosovska Mitrovica 15 godina kasnije: Zašto nema kazne za bezumnike\nkosovski Albanci, izbori, Srbi, Dušan Čelić, Kosovo i Metohija, Srbija


Partizan prodao Šaponjića?! - Sportske.net\nPartizan prodao Šaponjića?!\nOmladinski reprezentativac Srbije spakovao je kofere i otputovao na potpisivanje ugovora sa slavnim klubom sa zapada Evrope. Partizanu bi od prodaje trebalo da pripadne 3 miliona evra.\nMilinković otvorio dušu: "Sve se srušilo u trenu..."Partizan - 'Dvojac' na izlaznim vratimaFener ne odustaje, hoće Andriju pošto-poto!Bresano ne dolazi u PartizanI Sosijedad prati Andriju\nDesetog dana nove godine kao grom iz vedra neba za navijače Partizana stiže vest da je aktuelni šampion Srbije doneo odluku o prodaji Ivana Šaponjića.\nOmladinski reprezentativac Srbije navodno je prodat Benfiki za sumu od 3 miliona evra koja će na račun Partizana biti uplaćena u nekoliko rata!\nKako prenosi portal "mozzartsport", aktuelni šampion Srbije dao je "zeleno svetlo" da Ivan Šaponjić otputuje u Lisabon na potpisivanje ugovora što je mladi napadač učioni u nedelju ujutru.\nUkoliko ne bude bilo nepredviđenih problema Ivan Šaponjić bi trebalo da da potpiše petogodišnji ugovor sa Benfikom a ostaje da se vidi hoće li omladinski reprezentativac Srbije ostati u Lisabonu ili će biti prosleđen Partizanu na pozajmicu.\nPostoje nagoveštaji da bi "Orlovi" mogli da vrate Šaponjića u matični klub do kraja tekuće sezone, ali nije isključena ni opcija u kojoj bi mladi napadač ostao u Lisabonu i dokazivao se u B timu Benfike.\nPodsećamo da je Benfika u prošlosti bila meka za srpske fudbalere pa su tako u jednom trenutku ugovor sa "Orlovima" imali Nemanja Matić, Lazar Marković, Filip Marković, Ljubomir Fejsa, Filip Đuričić i Miralem Sulejmani.


Saglasnost za projekat u opštini Zvornik | Palelive.com\nPočetna Regija Zvornik Saglasnost za projekat u opštini Zvornik\nZVORNIK – Vlada Republike Srpske je na današnjoj sjednici dala saglasnost za realizaciju projekta za vodosnabdijevanje i otpadne vode u opštini Zvornik, procijenjene vrijednosti 3.579.000 evra.\nOvaj projekat bio bi finansiran sa 1.789.500 evra kreditnih sredstava Evropske investicione banke, dok bi preostali iznos bio obezbijeđen iz bespovratnih sredstava međunarodnih institucija i vlastitog učešća opštine, saopšteno je iz Biroa Vlade Republike Srpske za odnose s javnošću.\nGlavni cilj projekta je smanjenje gubitaka u centralnom sistemu vodosnabdijevanja, proširenje zona obuhvata za snabdijevanje stanovnika kvalitetnom vodom za piće u kontinuitetu 24 časa dnevno i poboljšanje sanitacione šeme u Zvorniku sprečavanjem ispuštanja netretirane vode u rijeku Drinu i njene pritoke i uklanjanje zagađenja iz gradskih područja.\n“Očekuje se da će realizacija projekta dovesti do značajnog poboljšanja zdravstvenog stanja stanovnika opštine i doprinijeti bržem ispunjenju uslova koji se u budućnosti traže zakonodavstvom EU u oblasti zaštite životne sredine”, dodaje se u saopštenju.\nGlavni cilj projekta za proširenje vodovodnog sistema “Zvornik sjever” i izgradnju vodovodnog sistema za naselje Tršić, Pilicu i Lokanj jeste pružanje usluga građanima u kvalitetnom i sigurnom vodosnabdijevanju, sigurnije održivosti tog područja i njenog stanovništva.\nVlada je na današnjoj sjednici usvojila informaciju o statusu i načinu rješavanja obaveza po osnovu nadoknade za korištenje šuma i šumskog zemljišta.\nPrethodni članakUzeo 1400 KM za registraciju vozila\nNaredni članakGolić stopama Rajka Kušića: Paljanin svjetski šampion u K1 do 90 kg


Cvijanović: Spriječiti dalju neustavnu transformaciju BiH | Argumenti\n– Potrebno je isto tako da se izradi određena analiza da se vidi na koji način se mogu stvari u okviru BiH vratiti onom što su ustavna struktura kakva je uspostavila današnju BiH, a ne kakva dolazi iz eventualnih imaginacija ili raznih tumačenja – rekla je Cvijanovićeva novinarima u Banjaluci, nakon sjednice Senata kojim je predsjedavala.\nOna je navela da su članovi Senata na sjednici razmatrali sva bitna pitanja, kao što su bonska ovlaštenja, kao i udari na Republiku Srpsku, koji postoje od njenog postanka do danas.\n– Bavili smo se time šta su ti udari i šta su takvi napadi proizveli na ono što je ustavna struktura, kakvo je to stanje u kojem danas živimo u okviru BiH i kakvi su to problemi sa kojima se nosimo – rekla je Cvijanovićeva.\nOna je navela da je Senat izrazio zadovoljstvo, jer je Republika Srpska nakon izbora pokazala puni demokratski kapacitet i odmah uspostavila institucije vlasti, koje nesmetano rade i nose se sa teškim problemima.\n– Dotakli smo se i teme u vezi sa ekonomsko-finasijskom i socijalnom temom i konstatovali da postoji stabilan rast i da institucije rade svoj posao, te da se obećanja koja su preuzeta, u smislu povećanja plata, penzija i drugog, izvršavaju – napomenula je Cvijanovićeva.\nOna je dodala i da je Senat dao podršku Vladi da nastavi da izvršava svoje obaveze na taj način, jačajući ekonomsku i finansijsku stranu svakodnevice.\n– Imamo jedinstvo u okviru Senata, ali ono traži i jedinstvo među političkim subjektima, kako za sutrašnju sjednicu, tako i svaki put kada je riječ o krupnim pitanjima. Nažalost, imamo situaciju u praksi gdje mnoga krupna pitanja bivaju bagatelisana od određenih političkih partija, te se često ne zna da li je u pitanju nerazumijevanje ili je dio matrice za neka ponašanja – rekla je Cvijanovićeva.\nOn je naglasila da vjeruje u institucije Republike Srpske, te ukazala na važnost da Narodna skupština sutra donese određene zaključke koji će biti realni i provodljivi, a podrazumijevaće proces u koji ulaze svi zajedno u okviru Republike Srpske.\nSljedeći članak Merkel pozvala države Evrope da razvijaju nove sisteme naoružanja\nPrethodni članak Održana sjednica Senata Republike Srpske


Član Kriznog štaba za zaštitu zdravlja stanovništva od zarazne bolesti COVID-19 i direktor Infektivne klinike KC Srbije Goran Stevanović izjavio je danas da je među obolelima od koronavirusa sve veći broj onih sa umereno teškom i teškom, a manje onih sa lakšom kliničkom slikom.\nStevanović je, nakon sastanka ministra zdravlja Zlatibora Lončara sa direktorima kovid bolnica, rekao da je broj obolelih i dalje veliki, kao i broj pregleda u prijemno-trijažnim ambulantama.\nOn je, upoređujući ovaj vikend sa prethodnim, rekao da je situacija nepromenjena, osim što smo dobili kovid bolnicu u Batajnici, u kojoj je za dva i po dana rada hospitalizovano 360 pacijenata, od kojih približno 90 na intenzivnoj nezi.\nPrema njegovim rečima, odgovorna lica u bolnicama i trijažnim ambulantama su umrežena, tako da se tačno zna koliko ima mesta u poluintenzivnim i intenzivnim negama, koliko mesta za kiseoničku terapiju.\nZbog velikog broja pacijenata, samo u Beogradu imamo četiri prijemno-trijažne ambulante, tako da se može desiti da budu popunjena sva mesta u bolnici kada sanitet stigne, objasnio je Stevanović i dodao da se takvi pacijenti zbrinjavaju u drugoj bolnici gde ima slobodnih mesta.\nTakođe, kako je predočio, komunikacija je ista i sa privremenim kovid bolnicama u unutrašnjosti kao što su Čair, Niška banja, Sokobanja, gde se upućuju pacijenti iz Beograda, ali i iz tih centara se upućuju ka Beogradu složeni i komplikovani pacijenti.\nDirektor Kliničko-bolničkog centra "Dr Dragiša Mišović" Vladimir Đukić upozorio je na to da je zdravstveni sistem prenapregnut, i apelovao na građane da veruju lekarima, jer ih oni neće otpuštati ni dan ranije, ni posle onoga što bude potrebno.\nNaši kapaciteti za mesta koja zahtevaju ventilatornu podršku su veliki, ali pacijenti su teški i zahtevaju veliku apsorpciju osoblja i svih resursa, ukazao je Đukić.\nU ovom KBC-u se leči 20 dece sa 20 majki, a ima mnogo komplikovanih trudnica koje zahtevaju lečenje infektologa, ginekologa, pulmologa, s tim što su kliničke slike teže nego u prethodnom periodu, objasnio je on.\nPrema njegovim rečima, kapaciteti nisu bili nikada popunjeniji nego sada, pri čemu je bolnica u Batajnici relaksirala čitavu situaciju.\nDirektor KBC "Zvezdara" Petar Svorcan preneo je da je u toj ustanovi trenutno hospitalizovano 405 kovid pacijenata, od kojih je 50 na intenzivnoj nezi, a 24 intubirano.\nJuče smo primili 45, a otpustili 40 pacijenata, pri čemu dominiraju pacijenti sa teškom kliničkom slikom, preneo je on i ponovio da svi koji se primaju zahtevaju kiseoničku terapiju.\nSvorcan je još jednom apelovao na građane da poštuju sve preventivne mere kako bi rasteretili zdravstveni sistem.


Thaci u uniformi, danas se formira Vojska Kosova | SEEbiz.eu\nObjavljeno: 14.12.2018 / 08:54\nPredsednik Kosova Hashim Thaci obučen u vojnu uniformu posetio je kasarnu Adem Jashari u Prištini kako bi izvršio inspekciju Kosovskih bezbednosnih snaga (KBS), pred današnje glasanje u Skupštini Kosova paketa zakona za transformaciju ovih snaga u vojsku Kosova.\nThaci je izjavio da je Kosovo samo nekoliko sati pred važnom odlukom o formiranju Vojske Kosova te da je normalno što vojnici imaju posebne emocije ovih dana.\n"Od ovog mjeseca, vi djevojke i mladići naše nacije imat ćete novi mandat i novu misiju kao Kosovske sigurnosne snage, tačnije vi ste vojska Kosova. Čestitam Kosovu. S poštovanjem i ponosom služit ćete i štititi nezavisnost i teritorijalni integritet Republike Kosovo, doprinoseći i izgradnji i očuvanju regionalne i globalne stabilnosti", istakao je Thaci.\nIstakavši da je pre pet godina, tokom procesa revizije sektora bezbednosti, zaključeno da je KBS spreman za novu ulogu i misiju, Thaci je dodao da su pripadnici KBS-a "oduvijek za građane i institucije Kosova bili de fakto kosovska vojska".\nPredsednik Srbije i vrhovni komandant Vojske Srbije (VS) Aleksandar Vučić će u narednih 72 sati obići više jedinica u Kopnenoj zoni bezbednosti (KZB), saopštilo je sinoć Ministarstvo odbrane\nVučić će u obilasku biti sa ministrom odbrane Aleksandrom Vulinom i načelnikom Generalštaba VS Milanom Mojsilovićem.\n"Obići će više jedinica u Kopnenoj zoni bezbednosti kao i na prostoru juga Srbije u zoni odgovornosti Treće i Četvrte brigade Vojske Srbije", navodi se u saopštenju.\nLiderima Evropske unije je na zasedanju u Briselu predočeno da dijalog i normalizaciju odnosa Beograda i Prištine koče i ugrožavaju krupni problemi ogromnih taksi koje su kosovske vlasti uvele na uvoz robe iz Srbije, kao i njihova namera da formiraju vojsku.\nNa to su, na zasedanju šefova država ili vlada, upozorili kiparski predsednik Nikos Anastasijades i visoka predstavnica EU Federica Mogherini, rekli su agenciji Beta zvaničnici koji prate samit EU.\nAnastasijades je partnere u EU obavestio da mu je nedavno u Nikoziji na to ukazao srpski predsednik Aleksandar Vučić, koji je stavio do znanja da je ovakvim jednostranim odlukama Prištine i kršenjem međunarodnih sporazuma Srbija dovedena u krajnje nezavidnu situaciju.\nVisoka predstavnica EU Federika Mogerini je izvestila lidere Unije da je zbog poteza kosovskih vlasti i teškog kršenja odredbi zone slobodne trgovine CEFTA, dijalog zaustavljen, a iako su ona i evropski komesar Johanes Han zatražili da kosovska vlada povuče takse od 100 odsto na uvoz robe iz Srbije i Bosne i Hercegovine, vlada se oglušila.\nMogherini je saopštila da će u napore da se nastavi dijalog Prištine i Beograd biti uključena evropska komesarka za trgovinu Sesilija Malmstrem.\nTagovi: Vojska Kosova, Hashim Thaci, Aleksandar Vučić, Evropska unija, Federica Mogherini


Mogerini tražila okončanje dijaloga do juna i ukidanji taksi\nJanuar 12, 2019 21:58\nVisoka predstavnica Evropske unije za spoljnu politiku i bezbednost Federika Mogerini zatražila je 8. januara tokom sastanka sa kosovskom pregovaračkom ekipom ukidanje takse od 100 odsto za proizvode iz Srbije i Bosne i Hercegovine (BiH) .\nOna je zatražila i okončanje dijaloga s Beogradom do juna ove godine, izjavio je kopredsedavajući kosovske delegacije Špend Ahmeti.\n„Međutim mi imamo obavezu konsultacija i pripremu strategija za dijalog. Državna delegacija će se konsultovati sa Vladom, ali smo mi usredsredjeni na punu funkcionalizaciju delegacije i komisija. Posle toga možemo razgovarati o svakoj temi posebno uključujući trgovinu sa Srbijom“, kazao je Ahmeti.


Zaposleni Sberbank Srbija podržali akciju "Vrednosti života" - Društvena Odgovornost\nZaposleni Sberbank Srbija su protekle nedelje sa svojim porodicama učestvovali u “Trci zadovoljstva” na 30. Beogradskom maratonu, a banka će ovim povodom donirati sredstva za realizaciju humanitarnog projekta “Vrednosti života” koji organizuje Asocijacija sportskih menadžera Srbije.\nZahvaljujući donaciji Sberbank Srbija 22 mališana iz Centra za zaštitu odojčadi, dece i omladine u Zvečanskoj i Prihvatilišta Beograd će u okviru tradicionalnog VI sportsko-kreativnog kampa “Vrednosti života” provesti sedam dana na Divčibarama tokom kojih će uživati u nizu sportskih, kreativnih i edukativnih aktivnosti.\n“U projektu “Vrednosti života” koji organizuje Asocijacija sportskih menadžera Srbije prepoznali smo iste vrednosti za koje se zalaže i Sberbank Srbija. Verujemo da će boravak u kampu koji uključuje mnogobrojne sportske i kreativne aktivnosti biti zaista nezaboravno iskustvo za štićenike Centra za zaštitu odojčadi, dece i omladine u Zvečanskoj i Prihvatilišta Beograd”,\nizjavila je Marijana Vasilesku, predsednica Izvršnog odbora Sberbank Srbija.\nAsocijacija sportskih menadžera Srbije već devet godina uspešno realizuje projekat “Vrednosti života” i do sada je sprovedeno više od 500 programskih aktivnosti u kojima je učestvovalo više od 700 dečaka i devojčica iz ustanova socijalne zaštite.\nSberbank Srbija prepoznala je istinske vrednosti ovog projekta i u skladu sa svojom strateškom orijentacijom nastaviće da podržava inicijative humanitarnog karaktera, ali i da neguje i promoviše timski duh.\n”U vremenu u kom živimo, cilj nam je da održimo projekat pre svega zbog dece i vrednosti misije koja je u njegovoj osnovi – da se deca integrišu, podstiču, razvijaju, motivišu, bodre, a sve u cilju zdravog pristupa kroz organizovane sportske aktivnosti. Iskreni prijatelji uvek su prepoznavali naš rad i postajali pravi partneri i zato ovom prilikom zahvaljujemo Sberbank Srbija što je prepoznala ovu priču. U skladu sa sloganom kampa za 2017. godinu “Samo prave vrednosti života čoveku najviše vrede” verujemo da će projekat trajati još dugi niz godina uz ovakve prijatelje”,\nizjavio je Nemanja Ilić, autor i koordinator projekta “Vrednost života” i predsednik Asocijacije sportskih menadžera Srbije.\nIDEA najmlađim sugrađanima na Karaburmi poklonila igralište


Foto: Unsplash | Twitter testira novu opciju za ograničavanje odgovora\nN.N. 22.05.2020 14:48\nOd kada su najavili novu opciju, čekalo se na početak testiranja. Sada je došao taj trenutak, pa ako ste dio test programa, možete primjetiti da nakon što napišete tvit, možete ograničiti koliko ljudi može da vam odgovori.\nTrenutno birate između tri grupe, a to je da dozvolite svima da odgovaraju, da dozvolite samo ljudima koji vas prate, ili samo ljudima koje direktno navedete.\nTwitter navodi da će tvitovi koji budu ograničeni za komentarisanje i dalje biti vidljivi svima, možete ih normalno retvitovati, samo jednostavno nećete moći da odgovarate na njih ako niste unapred pridodati u grupu koja to može. Da bi sve bilo vizuelno jasno, Twitter će uvesti označavanje ovakvih tvitova, pa će korisnici unaprijed znati da li mogu da komentarišu ili ne.


MEDIGROUP REGIONALNI CENTAR ZA ORTHOKINE\nPOZOVITE 011 40 40 100 I ZAKAŽITE PREGLED ILI KONSULTACIJE KOD DR SCI MED. MARKA MARKOVIĆA\nPosebna hirurška intervencija aplikacija “Orthokine” seruma u kičmeni kanal se sa velikim uspehom primenjuje već više od 10 godina u pojedinim centrima u Evropi, a u našoj zemlji već tri godine od strane Dr sci med. Marka Markovića koji je jedini licenciran u regionu za ovu proceduru.\nSada se primenjuje jedino u Medigroup Opštoj bolnici.\nAplikacija “Orthokine” seruma u kičmeni kanal spada u bioregenerativne mikroinvazivne procedure. Radi se o autolognom serumu iz koga se centrifugiranjem izdvaja visoka koncentracija proteina koji deluju antiinflamatorno i spada u najjači protivupalni agens od svih do sada poznatih derivata krvi. Pored toga “Orthokine” ima i delimično regenerativno dejstvo na tkivo diskusa u koji se aplikuje.\nPreko 80% tretiranih pacijenata ima odličan efekat ove mikroinvazivne procedure a najbolji kandidati su pacijenti sa degenerativno izmenjenim diskusima koji proizvode karakteristične bolove uzrokovane hemijskim upalnim procesom.\nDr Marko Marković svojom stručnošću i pristupom pacijentima učiniće da svi operativni zahvati i relevantne procedure prođu sa što manje tegoba po pacijenta.\nU Opštoj Bolnici MediGroup na raspolaganju su vam kompletne usluge iz oblasti savremene neurohirurgije na jednom mestu. Za izvođenje ovakvih hirurških intervencija potrebna je sofisticirana medicinska oprema, visoko specifična i namenjena ovoj proceduri, što MediGroup poseduje i obezbeđuje, a sve sa ciljem da našim pacijentima omogućimo vrhunsku medicinsku uslugu i negu.


Zidan priznao, vreme mu je isteklo! - Sportske.net\nZidan priznao, vreme mu je isteklo!\nOstala je što se kaže "Kafana kod poslednje šanse", ali možda ni do nje neće stići...\nJadan Real, ovo je možda i poniženje sezone!Bejl odbio ponudu giganta, da li je ovo znak da se već dogovorio?Novi problem sa Nejmarom, fudbal u drugom planu!"Spasavanje redova Ronalda"Ovo je sprečilo Iskov transfer u Barsu?\nReal je posle predaje titule, ostao bez šanse da se bori u kupu, eliminisani su od tima iz predgrađa Leganjesa, ekipe koja ima najmanji budžet u ligi.\nZahtevi za smenom Zidana su sada učestali, mnogi veruju da je jedina nada Reala protiv PSŽ šok terapija, odnosno da Francuz bude smenjen pre osmine finala Lige šampiona.\nZa vikend ga čeka "Mestalja", mnogi se slažu da ovakav Real nema šta da traži protiv Valensije, pa bi možda već u ponedeljak Francuz mogao da dobije otkaz.\nBrojke su neumoljive, do ove sezone on je dobio 65 od 88 mečeva, osvojio dve Lige šampiona i Proimeru, imao je procenat od 74% pobeda. Ove sezone dobio je 22 od 36 utakmica, tek nešto više od 60%, nema šanse za domaće trofeje, slamka je Liga šampiona.\nZidan zna da je sada na pozajmljenom vremenu.\n"Da li moj posao zavisi od PSŽ? Naravno, to je sasvim jasno", iskren je Francuz koga će možda Parižani "smeniti", a onda dovesti na leto na svoju klupu.\nAli, do osmine finala Lige šampiona su gostovanja protiv Valensije i Levantea i domaći meč sa Sosijedadom.\nZidan može i ranije da dobije otkaz, ali možda i posle prvog meča protiv Parižana na "Bernabeu", ako Real ostvari loš rezultat.\nPerez nema sada rešenje za klupu, i to bi moglo da spasi Francuza do leta, ali svejedno, niko više ozbiljan ne veruje da će "Zizu" preživeti, osim u slučaju da osvoji treću Ligu šampiona u nizu.\nPostoji teorija da će ga poštedeti do kraja sezone i ako ispadne od PSŽ do kraja sezone pre svega zbog imena i legata u Madridu, ali to je malo verovatno, jer neko će morati da plati ceh već ove zime.\nZidan ima ugovor do 2020. ali, kako je sam rekao, to ne znači ništa, ako nema rezultate.\nA oni su užasni...


Žota strelac Liverpulovog jubilarnog 10.000. gola | MeridianBetSport\nNaslovna Fudbal Žota strelac Liverpulovog jubilarnog 10.000. gola\nŽota strelac Liverpulovog jubilarnog 10.000. gola\nFudbaleri Liverpula na utakmici grupne faze Lige šampiona sa Midtjilandom došli su do 10.000 gola u istoriji kluba. redsi su bili bolji od Danaca sa 2:0, a strelac jubilarnog gola je Portugalac Diogo Žota.\nŽota je na početku sezone u Liverpul stigao iz Vulverhemptona i u prve četiri utakmice u Premijer ligi, postigao dva gola.\n-To je lepo, ali to je statistika. Naravno, srećan sam zbog pogotka i ući u istoriju na takav način je lepa stvar. Zasluge pripadaju Trentu, sjajno je prošao i poslao loptu, samo je trebalo da budem na pravom mestu-, kazao je Žota nakon 10.000. pogotka Liverpula.\nIpak, Portugalcu su najvažnija tri boda.\n-Posle važne pobede u Amsterdamu trebalo je sve to potvrdili i na našem Enfildu. Obavili smo uspešno taj posao i to je stvarno najbitnije u ovom trenutku-\nJirgen Klop je ponovo morao da menja sastav igrača.\n-Na žalost povrede se dešavaju. Ali svi smo u ekipi spremni i čekamo priliku, svesni da je svako od nas važan kad dobije šansu da izađe na teren-, zaključio je Žota.\nPrethodni tekstKecmanović kao drugi nosioc izgubio u prvom meču na turniru\nSledeći tekstAnđušić protiv “svojih”: Idemo na pobedu protiv Partizana\nGoran 22 28 oktobra, 2020 At 16:15\nIspisao je Istoriju za svoj klub, verovatno mu mnogo znaci sto je bas on dao taj jubilarni 10000ti gol\nRade Vulic 28 oktobra, 2020 At 16:14\nVeliki uspeh i naravno velika pobeda posle dosta lose odigranih utakmica\nNidza007 28 oktobra, 2020 At 16:07\nŽota treba da bude ponosan sto je kao novi igrac usao u istoriju i dao 10.000-ti gol\nBiska 28 oktobra, 2020 At 16:16\nUpravo tako, a ovo mu moze biti samo podstrekt da nastavi dalje jos jace da igra\nLaki 28 oktobra, 2020 At 13:11\nDakle pored brzine poceli su i istoriju golova da gledaju ali celog kluba 😛\nsasa55 28 oktobra, 2020 At 16:18\nPa dobro mora se pratiti statistika, ipak veliki uspeh kako za klub tako za i samog igraca\nrodrigo 28 oktobra, 2020 At 12:20\nem je nov u klubu,i njegovim imenom ce biti upisano da je postigao jubilarni 10 000-ti gol za Liverpul,lagana pobeda Liverpula,taman koliko im treba bez nesto muke,iskreno Midjilan zalutao u ovom takmicenju,liga evrope je za njih najrealnije\nGemo 28 oktobra, 2020 At 16:19\nIzborili su Ligu Sampiona pa sad nek se bore i igraju\nFrcko 28 oktobra, 2020 At 11:19\nOcekivano od Redsa,mada su danci iznenadili sa manjkom borbe..\nSrećko 28 oktobra, 2020 At 11:17\n“Diogo Žota postigao 10.000 gol u istoriji Liverpula” lep način da se uđe u istoriju\nAleksa 22 28 oktobra, 2020 At 16:20\nSvakako ostaje upisan u istoriji, sad cekamo novog igraca za 20000gol\nFlaki 28 oktobra, 2020 At 11:08\nVeliki jubilej..ovaj gol ce se svakako pamtiti,nema sta…nije to malo 10.000 pogodak nekog kluba.\nDomaći fudbal Milica Odalović - 12 aprila, 2020 31\nRAONIĆ: Novakovo mišljenje o US Openu više nema težinu\nFudbal Predrag Tihi - 28 septembra, 2020 80\nNIJE ISPUNIO OČEKIVANJA Dembele napušta Barsu i seli se u Milan?\nFudbal Časlav Vuković - 8 maja, 2020 58\nEvropa Meridian - 13 oktobra, 2018 0\nIZ DORTMUNDA U DRUGU LIGU Kagava potpisao za Saragosu\nČaslav Vuković - 10 avgusta, 2019 0\nAleksandar Golubović - 4 jula, 2020 23


2MLS, Plana – Proleter Naftagas, 77:93 – Lige Košarkaškog saveza Srbije\nSeriju poraza košarkaši Plane nisu uspeli da prekinu ni u sedmom meču, odigranom pred malobrojnom domaćom publikom, protiv Zrenjaninaca. U utakmici sa dosta oscilacija, početna četvrtina pripala je igračima Proletera (17:28), u nastavku je odigrano ujednačeno, da bi u trećem delu Velikoplanjani pogocima kapitena Pavlovića i Todorovića, sa istekom tridesetog minuta pristigli na minus četiri (62:66). To je, međutim, bilo sve, jer je Petrović novom trojkom uveo saigrače u seriju pogodaka i nedugo zatim izabranici trenera Bajina ponovo su bili u dvocifrenom plusu, što im je omogućilo mirnu završnicu.\nPredrag Jaćimović, trener KK Plana, Definitivno na raspolažemo potrebnim kvalitetom, zavisimo od trenutne forme četvorice iskusnih igrača. Loše smo počeli utakmicu, uspeli u jednom momentu da uhvatimo priključak, taktički našto i odradili, ali, realno, kvalitet nemamo.\nMihailo Todorović, KK Plana, Ponovo smo veći deo utakmice loše odigrali, bez snage da preokrenemo u svoju korist kada se naslutila prilika za to, roster nam je slab, ali, uprkos svemu nadam se da ćemo u nastavku ipak uspeti neki meč da dobijemo. Protivniku čestitam na pobedi.\nZoran Bajin, trener KK Proleter, Pribojavali smo se ove utakmice i morali smo dobro da se spremimo. Posle nekih kikseva i poraza od Zdravlja, ovo smo morali da dobijemo. Moji momci su odigrali jako dobro i zasluženo smo pobedili.\nAleksandar Petrović, KK Proleter, Nismo mislili da će biti lako jer i mi ne igramo najbolje u poslednje vreme. Uspeli smo da ne ponovimo greške iz prethodna dva meča i dobro odigramo u završnici, bilo je tu i malo sreće. Čestitam Plani na dobrom domaćinstvu i želim više uspeha u nastavku prvenstva.


Ravnopravne i osnažene – zajedno smo jače - BFPE Srpski\nU Beogradu je održana konferencija parlamentarki iz zemalja Jugoistočne Evrope\nBEOGRAD – Žene su resurs svakog društva i bez njih nema razvoja i napretka, a Ženska parlamentarna mreža je doprinela da u srpskom parlamentu sedi 84 poslanica što svrstava Srbiju na peto mesto u Evropi i 23. u svetu, rečeno je danas na otvaranju konferencije parlamentarki Jugoistočne Evrope “Ravnopravne i osnažene – zajedno smo jače“.\nPredsednica Skupštine Srbije Maja Gojković rekla je da Skupština smatra snaženje žena i rodnu ravnopravnost bitnim ciljevima podsećajući da je 2000. godine u parlamentu bilo samo 20 narodnih poslanica, dok ih danas ima 84, što je više od trećine ukupnog broja narodnih predstavnika.\nKonferenciji prisustvuje 13 delegacija parlamenta zemalja Jugoistične Evrope sa nekoliko stotina parlamentarki koje su došle da iskažu zajedničku solidarnost i potrebu da se u Evropi što više razgovara o rodnoj ravnopravnosti i neophodnosti što većeg prisustva žena u javnom, političkom i privrednom životu.\n“Očekujemo da rezultati konferencije budu davanje odgovora na veoma važna pitanja – šta to mi kao poslanice u našim parlamentima možemo da uradimo da bi unapredile naš polozaj i da bi više i glasnije bile prisutne u javnom životu svih naših država, kao i šta to konkretno Ženske parlamentarne mreže mogu da urade i koliko je važna podrška koju ćemo dati u političkom životu“, zaključila je Gojković.\nPotpredsednica vlade i predsednica Koordinacionog tela za rodnu ravnopravnost Zorana Mihajlović istakla je da bez žena nema razvoja, a ni napretka.\nCitirajući poruku iz knjige o rodnoj ravnopravnosti, Mihajlović je poručila: „Varate se ako mislite da ćemo biti ikebane“.\nMihajlović je naglasila da žene više neće sedeti u ćošku, već će preuzeti život u svoje ruke, kako bi se što brže išlo u svim pravcima vezanim za rodnu ravnopravnost.\nKako je objasnila, mnogo je urađeno, ali predstoji još puno posla, jer nije u redu da žene u Srbiji budu marginalizovane, da vise od polovine njih bude nezaposleno, da sporije napreduju u karijeri, ali i da budu žrtve porodičnog i partnerskog nasilja. “Upravo ova konferencija je jedan od prelomnih trenutaka kada možemo da se dogovorimo i krenemo brže u ostvarivanje ciljeva“, poručila je Mihajlović.\nPredsednica Beogradskog fonda za političku izuzetnost Sonja Liht je rekla da reč solidarnost opisuje skup. Ona je istakla da je posebno ponosna što se konferencija održava, a što je ideja potekla od Ženske parlamentarne mreže.\n“Ponosna sam što su svi prepoznali koliko je važno da se apsolutno na svakom koraku naglašava da su žene resurs svakog društva i da su naročito u vremenu u kome živimo, sa mnogo problema, resursi ono što ne sme da se marginalizuje“, zaključila je Liht.\nFotografije i tekst: Tanjug\nTakođe tagovano žene u politici


Ministar Zemaj kaže da se razmatra mogućnost vraćanja karantina - Kosovo Online\n26. Oktobar 2020. • 21:47\nMinistarstvo zdravlja započelo je reviziju novih mera za sprečavanje većeg širenja koronavirusa na Kosovu. Ministar zdravlja Armend Zemaj rekao je da su zatvaranje granica i ograničenje kretanja u područjima koja su najviše pogođena sa koronavirusom, dve mere koje se razmatraju.\nAli, ipak, sve zavisi od procene epidemiološke situacije na Kosovu, javlja večeras Gazeta Ekspres.\n“Mere poput zatvaranja granica, vraćanja zdravstvenog osoblja na granične prelaze, ograničenja broja učesnika na različitim sastancima, ograničenja kretanja u najugroženijim oblastima i neke druge su sledeće mere koje se razmatraju, u zavisnosti od procene epidemiološke situacije u zemlji”, rekao je Zemaj.\nZemaj je izjavio da potpuno zatvaranje Kosova ostaje poslednja opcija.\n“Država i građani ne zaslužuju da se vrate u situaciji u kojoj smo bili pre šest meseci, zbog nemara manjine. Ono što se očekuje i što bi se definitivno trebalo dogoditi jeste da organi budu rigorozni u pogledu sprovođenja zakona i vladinih odluka u vezi sa upravljanjem pandemijom. Odmah ćemo preduzeti restriktivne mere u svakoj situaciji, gde god se pojave povećanje broja slučajeva, a to se već događa”, rekao je kosovski ministar zdravlja.\nZemaj najavljuje pooštravanje mera koje će uključiti i ugostiteljstvo\nZemaj je za Arbresh.info rekao da će se paralelno sa novim merama nastaviti sprovođenje mera na snazi.\n“Kosovska policija, nadležni inspektorati, ali i sama zajednica moraju primeniti mere bez oklevanja, kako ne bi dozvolili da se suočimo sa kritičnom situacijom koja dovodi zdravstveni sistem i profesionalce u težak položaj, preopterećuje kapacitete i stvara ekonomske i socijalne probleme za našu državu i društvo”, rekao je Zemaj.\nArmend Zemaj koronavirus Kosovo\nNa Kosovu je danas zabeleženo 205 novih slučajeva koronavirusa, od kojih je 111 slučajeva registrovano u Prištini. Ovim povodom je reagovao gradonačelnik Prištine Špend Ahmeti, koji je istakao da će se u roku od sedam do deset dana Kosovo suočiti sa kovid-19 krizom.\nNa Kosovu 2.192 aktivna slučaja koronavirusa\nU srpskim sredinama na Kosovu 20 novoobolelih i šestoro izlečenih


Dejan Djosic\t 02.08.2021. 12:00h\nUnekoliko evropskih prestonica lideri 16 radikalno desnih partija iz 15 zemalja istovremeno su potpisali deklaraciju kao odgovor na debatu o budućnosti Evrope. Ovom deklaracijom pozivaju na reformu EU jer po njihovom mišljenju „EU, umesto da zaštiti Evropu i njeno nasleđe, ona sama postaje izvor problema i anksioznosti“. U zajedničkoj izjavi potpisnici su istakli da saradnja evropskih naroda treba da se zasniva na tradiciji, poštovanju kulture i istorije evropskih država, poštovanju judeohrišćanskog nasleđa Evrope i zajedničkim vrednostima koje ujedinjuju naše narode, a ne na njihovom uništavanju. Potpisivanju ovog dokumenta prethodio je sastanak Orbana, Salvinija i poljskog premijera Moravjeckog u Budimpešti 1. aprila u cilju formiranja saveza evropskih nacionalističkih snaga.\nMeđu najpoznatijim strankama koje su 2. jula stale iza deklaracije su: Fides Viktora Orbana, poljska partija Pravo i pravda Jaroslava Kačinskog, italijanska Liga Matea Salvinija, francusko Nacionalno okupljanje Marin le Pen i španski Voks Santijaga Abaskala.\nVođa italijanske Lige Mateo Salvini saopštio je da je njegova stranka potpisala dokument o vrednostima koji prikazuje budućnost Evrope zasnovanu na slobodi i identitetu, umesto na birokratizaciji i standardizaciji. Najmoćniji političar Poljske, šef nacionalističke vladajuće stranke Pravo i pravda Jaroslav Kačinski, rekao je da deklaracija podržava one koji žele da održe evropsku tradiciju kao i heterogene evropske nacije, ali uz istovremenu institucionalizaciju ekonomske saradnje i slobode kretanja.\nOd 16 stranaka koje su potpisale Povelju, osam pripada političkoj grupi Evropskih konzervativaca i reformista (ECR), a sedam grupi Identitet i demokratija (ID). Mađarski Fides je donedavno pripadao Evropskoj narodnoj stranci (EPP), ali trenutno nije deo nijedne grupe. Nakon napuštanja EPP, mađarski premijer Viktor Orban ima dodatni motiv i učiniće sve da izgradi novi desničarski blok u EU parlamentu.\nMeđutim, brojne prepreke stoje na putu realizacije ove ideje, međusobne razlike, rivalitet i, svakako najznačajnija, odnos prema Rusiji. Salvini, Orban i Le Pen se zalažu se za tesne veze sa Moskvom, dok se Kačinski tome izričito protivi.\nMatematika pokazuje da, kada bi se sve partije potpisnice udružile, mogle bi formirati treću najjaču grupaciju u EU parlamentu. Najveću štetu u tom slučaju bi pretrpela grupacija Evropskih konzervativaca i reformista (ECR), u kojoj je poljska stranka Pravo i pravda najbrojnija, i savez Identitet i demokratija (ID), koji okuplja stranke krajnje desnice. Ovo nije prvi put da evropske desne populističke partije pokušavaju da se udruže u jedinstveni front. Uoči izbora za EU parlament 2019. godine, kampanju pod nazivom ujedinjenje „suverenističkih“ partija vodio je Stiv Benon, bivši savetnik 45. američkog predsednika Donalda Trampa. Ta operacija je propala, jer su italijanska Liga, poljski Pravo i pravda i mađarski Fides odlučili da ne menjaju svoje saveze.\nDa li će ovoga puta biti drugačije, verovatno ćemo saznati već u septembru, za kada je najavljena konferencija potpisnika Povelje u Varšavi.


“Zenicatrans” planira uvesti autobuse na plin - Portal 072info\n26. Oktobra 2017. Vrijeme objave: 19:03 sati\nU Gradskoj upravi Zenica, na inicijativu gradonačelnika Fuada Kasumovića, nastavljeni su razgovori s predstavnicima kompanije ”BH-Gas” d.o.o. Sarajevo o osnivanju javnog preduzeća za distribuciju plina i izgradnju infrastrukture za plinofikaciju grada i prigradskih naselja.\n– Na sastanku su prezentirana iskustva iz Sarajeva i Tuzle, gdje su ranije uvedeni plinski autobusi, kao i prednosti koje upotreba ovih autobusa nosi sa sobom. Mi ćemo i dalje nastaviti podržavati ekološki prihvatljive projekte s ciljem poboljšanja kvaliteta života građana – rekao je Kasumović.\n– Prednosti uvođenja autobusa na plin su prije svega u energetskom, ekološkom, ali i finansijskom smislu. Ideja je da to prvobitno bude 30 autobusa, a zavisno od njihovih gabarita, odlučili bismo se hoće li saobraćati na linijama gradskog ili prigradskog saobraćaja – pojašnjava on.\n– U krugu našeg prostora na Šljiviku izgradili bismo plinsku stanicu da bi cjelokupan projekt bio u potpunosti realiziran i na nivou – kaže Čivić i dodaje da još nije poznata tačna vrijednost cjelokupnog projekta.


Od gladi će pomreti više ljudi nego od korone, upozoravaju eksperti | Info | Ekonomija\nOd gladi će pomreti više ljudi nego od korone, upozoravaju eksperti 0 Podijeli Podijeli na facebook Podijeli na twitter Podijeli na viber Pošalji na mail\n10.04.2020. / 13:21\nZbog ekonomske krize izazvane pandemijom korona virusa više od pola milijardi ljudi će zapasti u siromaštvo ukoliko ne budu preduzete hitne i drastične mere, upozoreno je u novoj studiji humanitarne organizacije Oksfam (Oxfam).\nIzvor: Guliver/getty images/iStock / Getty Images Plus/BravissimoS\nU izveštaju se procenjuje da će se posle pandemije broj siromašnih širom sveta povećati od 400 do 600 miliona.\nStudiju, objavljenu 9. aprila, uradili su stručnjaci sa Kraljevog koledža u Londonu (King’s College London) i Australijskog nacionalnog univerziteta (ANU).\nRusi će dezinfikovati Dom zdravlja u Banjaluci\n"Ekonomska kriza može biti čak i gora od zdravstvene krize", izjavio je Kristofer Hoj sa ANU.\nPotencijalne posledice pandemije predstavljaju realnu pretnju ostvarenju Cilja održivog razvoja Ujedinjenih nacija da se do 2030. iskoreni siromaštvo. Taj cilj su 2015. jednogaslno podržali svetski lideri.\nDok su evropske i severnoameričke zemlje već najavile programe za spasavanje industrije, mala preduzeća i pojedinci trpe gubitke zbog mera uvedenih u borbi protiv epidemije, a zemlje u razvoju su još više ekonomski pogođene zbog ograničenja i policijskog časa.\nNa Konferenciji UN o trgovini i razvoju traženo je da se za spasavanje ekonomija zemalja u razvoju obezbedi 2,5 hiljade milijardi dolara. Od toga bi hiljadu milijardi dolara otišlo na olakšice u otplati duga, hiljadu milijardi na dodatnu likvidnost kroz specijalna prava vučenja i još 500 milijardi za podršku zdravstvenim sistemima u zemljama u razvoju.\nMeđunarodna zajednica je pod sve većim pritiskom da se dogovori o olakšicama u otplati duga i paketu pomoći za zemlje u razvoju. Ranije ove sedmice, više od 100 svetskih organizacija pozvalo je da se ove godine od zemalja u razvoju ne zahteva plaćanje duga, što bi im oslobodilo do 25 milijardi dolara za podršku svojim ekonomijama.\nOčekuje se da otplata dugovanja bude na agendi videokonferencije ministara finansija zemalja Grupe 20, 15. aprila, uoči sastanaka Svetske banke i Međunarodnog monetarnog fonda između 17. i 19 aprila.\nU Evropskoj uniji, Oksfam podržava program zajedničkog duga i deljenja rizika kako bi se pomoglo svim zemljama članicama da se oporave posle krize.\nOksfam je pozvao na sprovođenje politike "novca iz helikoptera", odnosno da Evropska centralna banka isplati novac svim pojedincima u članicama koje su pogođene krizom.\nTo bi pomoglo ljudima, kompanijama i ekonomiji da se izbore sa smanjenom ekonomskom aktivnošću, pomoglo bi da se radnicima daju plate i sprečilo bi deflaciju.\nTakođe, Oksfam ocenjuje da bi zemlje članice EU trebalo da se dogovore o solidarnom porezu na bogatstvo, koordinisano u svakoj zemlji kako bi se izbeglo da se bogatstvo premešta iz jedne zemlje u drugu.\nOdlaganjem plaćanja duga siromašnim zemljama, u kombinaciji sa jednokratnim ekonomskim stimulansom MMF-a i povećanjem pomoći i poreza mogu se nadoknaditi finansijski gubici, navodi se u izveštaju.\nSlovenci odrešili kesu: Za preduzeća pomoć povećana na 3 milijarde €


Regioni - datum: 2019-11-08 NEZADOVOLJNI TEMPOM RJEŠAVANJA PROBLEMA ISPLATE ZARADA, RADNICI OPŠTINE NAJAVILI OBUSTAVU RADA\nSa zbora zaspolenih u Opštini Ulcinj Zahtijevaju isplatu plata ili stupaju u štrajk Zahtijevamo od Ministarstva finansija da odobri Opštini Ulcinj otvaranje posebnog prelaznog žiro računa, samo za namjensku isplatu ličnih dohodaka i drugih naknada za zaposlene, kaže Desa Kljajević\nSindikalna organizacija zaposlenih u Opštini Ulcinj najavila je da će radnici u lokalnoj samoupravi za dvadesetak dana stupiti u generalni štrajk ukoliko se ne nađe rješenje za za ispatu zarada. To je odlučeno na zboru radnia koji je iniciralo sindikat zaposlenih u Opštini Ulcinj. Na sastanku je ocijenjeno je da je blokiranje računa Opštine, zbog duga od šest miliona prema firmi „Rekreaturs” u slučaju poznatijem kao „K1”, nanosi veliku štetu cijelom gradu, a posebno zaposlenima u ovoj instituciji.Radnici tvrde da su neadekvatnim reagovanjem nadležnih opštinskih i državnih organa dovedeni u katastrofalnu situaciju, da plate nisu primili od jula te da ne znaju kada će im biti isplaćene zarade.\n- Opština osim duga po blokadi ima dugovanja i prema fondovima, zbog neisplaćenih doprinosa pa je dugovanje uvećano enormno tako da nema nikakvih izgleda da će zaposleni primiti lični dohodak za duži period. Zahtjevamo od Ministarstva finasija Crne Gore da odobri Opštini Ulcinj otvaranje posebnog prelaznog žiro računa, samo za namjensku isplatu ličnih dohodaka i drugih naknada za zaposlene iz razloga što se ne može ugroziti egzistencija zaposlenih na dugogodišnji period i funkcionisanje lolane samouprave. Takođe, tražimo da se prekine sa ovom i ovakvom blokadom i da se Opštini Ulcinj omogući normalno funkcionisanje - kazala je član IO sindikata Desa Kljajević.\nSindikat je pozvao nadležne institucije da hitno pronađu rješenje za izlazak iz krize u kojoj su se osim lokalne samouprave našli svi zaposleni čije se zarade isplaćuju iz opštinske kase. Kljajević je kazala da je građanima Ulcinja i zaposlenima u Opštini nejasan metod blokade.\n- Ko je dao nalog za to poslije dešavanja sa Atlas grupom i uvođenja stečajnog upravnika kojeg je država postavila, a iz koga razloga ista mora i treba da reaguje na ovakve ekstremne slučajeve koji se dešavju u Crnoj Gori. Osim što se blokira žiro račun, blokira se i čitav grad koji ne može funkcionisati.Nadamo se da nije cilj ni Vlade ni ostalih institucija da se gradovi, odnosno opštine ugrožavaju na ovakav način - kazala je Kljajević.\nPodsjetimo da se sindikat dopisom i ranije obraćao nadležnim državnim vlastima, sa zahtjevom da nađe rješenje za prevazilaženje te situacije, kao što je to, kako tvrde sindikalci, bilo u slučajevima opština Plav i Kolašin. Ukoliko Vlada Crne Gore i nadležne institucije ne donesu pozitivne odluke za rješenje ovog problema, zaposleni su najavili da će prestati s radom.\nObustava rada u skladu sa zakonom\n- Ukoliko Vlada i nadležna ministarstva ne donesu pozitivna rješenja na naše zahtjeve, zaposleni će biti prinuđeni da u skladu sa Zakonom o štrajku obustave rad prema poslodavcu, koji neće biti u stanju da izmiruje mjesečne lične dohodke i dugovanja po osnovu neisplaćenih doprinosa naročito isplata orpremnine po novom zakonu. Na ovakav postupak smo se odlučili što imamo podršku i građana, kojima je presuda za slučaj „k1” nejasna - poručila je Desa Kljajević.\nPredsjednik Opštine Ljoro Nrekić nedavno je saopštio da je optimista kada je u pitanju finansijska deblokada lokalne samouprave. - Čim dođe do prodaje imovine i realizacije dogovora sa Vladom, žiro- račun će biti deblokiran,očekujemo do polovine decembra - rekao je Nrekić.


Potpisan memorandum o međusobnoj saradnji sa Ministarstvom komunikacija i prometa BiH – Bit Alliance\nPotpisan memorandum o međusobnoj saradnji sa Ministarstvom komunikacija i prometa BiH\nNa Drugoj konferenciji o potencijalima razvoja softverske industrije BiH ozvaničena je i saradnja Bit Alijanse sa Ministarstvom komunikacija i prometa Bosne i Hercegovine potpisivanjem memoranduma o međusobnoj saradnji. Memorandum o međusobnoj saradnji su potpisali ministar Komunikacija i prometa BiH, gospodin Ismir Jusko i generalni menadžer Bit Alijanse, Armin Talić.\nDosadašnje zajedničke aktivnosti Ministarstva komunikacija i prometa BiH i Bit Alijanse su rezultirale organizovanjem Druge konferencije o potencijalima razvoja softverske industrije u BiH. Također, zajedničkom saradnjom pokrenuta je i Politika razvoja informacionog društva Bosne i Hercegovine. Glavni cilj Politike razvoja informacionog društva BiH je planiranje aktivnosti kojima će se maksimalno iskoristiti društveni i ekonomski potencijal IKT, naročito interneta, a poseban segment ove Politike je posvećen razvoju domaće softverske industrije.\nPotpisanim memorandumom obje strane su saglasne da u duhu najbolje zajedničke saradnje, međusobno sarađuju u oblastima svojih nadležnosti koje su u interesu jačanja i razvoja IT poslovnog sektora kao što su realizacije zajedničkih projekata, poticanja i koordinacija edukacija, istraživanja i razvoj tehničko-tehnoloških dostignuća te promocije IT poslovnog sektora među djecom i omladinom.


Ekonomsko ratovanje - Seminarski Diplomski Radovi\nDatum i vreme: 12-11-2019, 06:45 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Ekonomsko ratovanje\nKlasično ratovanje sve više zamenjuje takozvano ekonomsko ratovanje, u kome dojučerašnji saveznici postaju najljući neprijatelji, gde se ne biraju sredstva da se dođe do informacija i dobije prednost u odnosu na konkurenciju. Iako se ovo prvenstveno odnosi na privredne subjekte, u praksi se sve više događa da država koristi svoje vojne i obaveštajne kapacitete zarad pribavljanja informacija ili drugih prednosti svojim kompanijama.\nKraj ,,hladnog rata'' nametnuo je njegovim učesnicima prestanak potrebe za isključivo vojnom nadmoći i špijunažom u isključivo vojne svrhe. U današnje vreme se nadmoć i dominacija u globalnim razmerama sve više stiče kao rezultat ne samo vojne, već i ekonomske, tehnološke i razvojne nadmoći nad protivnikom. Ono što je nekad predstavljalo oružje, danas je informacija, koja je postala četvrti obavezni činilac proizvodnje, pored kapitala, radne snage i tehnologije.\n2\tMehanizmi ekonomskog ratovanja\t4\n3\tBezbednost ekonomskih informacija i špijunaža\t8\n4\tEkonomska bezbednost zemlje\t13


U posjeti Općini Banovići boravili predstavnici Turskog bataljona LOT kuća Zavidovići - Općina Banovići\nU posjeti Općini Banovići boravili predstavnici Turskog bataljona LOT kuća Zavidovići\n9. Marta 2021. 9. Marta 2021. Sanela Ikanović\t171 Views 0 Comments\nU zvaničnoj posjeti Općini Banovići boravili su predstavnici Turskog bataljona LOT kuća Zavidovići i ovom prilikom održan je sastanak sa općinskim načelnikom dr. Begom Gutićem.\nTurski vojnici pored svoje vojne misije koju obavljaju u Bosni i Hercegovini, paralelno provode aktivnosti na oživljavanju višestoljetne veze naroda BiH i Turske. U okviru svojih aktivnosti redovno sarađuju sa lokalnim vlastima. Posjeta Općini Banovići bila je jedna od aktivnosti koje su predviđene aktivnostima LOT kuće Zavidovići, kao i praćenje stanja u oblasti sigurnosti, prije svega, ali i svim drugim aspektima rada i funkcionisanja lokalne zajednice.\nRazgovarano je o aktivnostima i planovima LOT kuće i uspostavljanju bolje saradnje u narednom periodu. Ovu priliku, također su iskoristili da zvanično čestitaju načelniku Gutiću na osvojenom mandatu i pože mu puno sreće i uspjeha u mandatnom periodu i što više uspješnih projekata.\nNačelnik Gutić se zahvalio na posjeti i naglasio da se u Banovićima, kada je u pitanju sigurnosna situacija, ne može očekivati narušavanje mira i sigurnosti, izuzev u pojedinačnim slučajevima. Istaknuto je i da je usvojen Budžet za 2021. godinu, novi Pravilnik o unutrašnjoj sistematizaciji i da organ uprave i Općinsko vijeće funkcionišu bez problema. Kada je u pitanju infrastruktura, naglašeno je da se intenzivno radi na inicijativi kako bi regionalna cesta prema Zeničko-dobojskom kantonu dobila status magistralne ceste, jer je to jedno od strateških pitanja u rješavanju putne infrastrukture za region.\n← Obavještenje za udruženja i organizacije\nObavještenje za invalidne sportske klubove →


"Fiat" i dalje najveći izvoznik u Srbiji - Edukaplus\n„Fiat“ i dalje najveći izvoznik u Srbiji\nVrednost izvoza 15 najvećih izvoznika u Srbiji u prva tri meseca 2016. godine iznosila je 981,1 mil EUR, a najveći izvoznik i dalje je „Fiat Chrysler automobili Srbija“ u Kragujevcu sa izvozom od 312,4 mil EUR, objavilo je Ministarstvo finansija Srbije.\nNa listi vodećih izvoznika na drugom mestu je „Tigar Tyres“ iz Pirota sa izvozom u prvom kvartalu od 85 mil EUR, a na trećem mestu je „Železara Smederevo“ čiji je izvoz 55,4 mil EUR.\nSlede kompanije „Philip Morris“ iz Niša sa 51,6 mil EUR izvoza, „Jugoimport SDPR“ čiji je izvoz bio 44,6 mil EUR, HIP „Petrohemija“ iz Pančeva sa 44,4 mil EUR i „Naftna industrija Srbije“ sa 41,7 mil EUR.\n„Tetra pak“ iz Beograda je na sedmom mestu sa izvozom od 40 mil EUR, a iza njega su „Yura Corporation“ iz Rače sa 37,8 mil EUR i kompanija „Gorenje“ koja je izvezla robu vrednu 37,3 mil EUR.\nNa listi najvećih izvoznika je i „Victoria grupa“ sa izvozom od 36,1 mil EUR, „MK grupa“ sa 35 mil EUR, „Hemofarm“ iz Vršca sa 34,4 mil EUR, „Leoni“ iz Prokuplja sa 33,8 mil EUR i kompanija „Bosch“ sa 28,8 mil EUR izvoza.


Tači: Crnogorci dobrodošli u Vladu Kosova – Nadlanu.com\nObjavljeno 4. juna 2013. / 17:01:13\nKosovski premijer Hašim Tači rekao da očekuje da će crnogorska zajednica imati mesto u kosovskom ustavu, kao i da može činiti deo nove Vlade.\nTači je u Prištini primio crnogorsku delegaciju, koju je predvodio ministar kulture Branislav Mićunović, a koja učestvuje na Forumu prijateljstava Kosova i Crne Gore.\nKosovski premijer je ocenio da je izuzetno značajna uloga Crne Gore u povezivanju regije.\nPrema njegovim rečima, očekuje se završetak skupštinske procedure i izmene Ustava, kako bi se obezbedilo mesto crnogorskoj zajednici u najvišem pravnom aktu Kosova i garantovalo mesto u kosovskom parlamentu.\nCrnogorska manjina može činiti i deo nove Vlade Kosova, kazao je Tači, prenosi portal Televizije Crne Gore.\nOcenjujući veoma uspešnim Forum prijateljstva Kosova i Crne Gore, Tači je podržao njegovo institucinalno postavljanje, koje bi imalo širi regionalni značaj.\nU delegaciji Crne Gore bili su i gradonačelnici Ulcinja, Plava, Rožaja, kao i predsednik Skupštine Berana, koji su razgovarali o putnoj i graničnoj infrastrukturi, otvaranju novih graničnih prelaza i o povratku raseljenih lica na Kosovo.\nKako prenosi TVCG, aktivisti Pokreta za samoopredeljenje Albina Kurtija tokom Foruma prekinuli su panel o manjinama, kada su istakli pano s natpisom “Albanci u Crnoj Gori su diskriminisani, ovo nije prijateljstvo”.\nNakon kraćeg prekida, kako se navodi, panel je nastavio rad gde su predstavnici nadležnih ministarstava govorili o pravima i zakonskoj regulativi manjinska prava u Crnoj Gori.\ncrna gorahašim tačikosovovlada\nGradonačelnica Smedereva nije došla na suđenje, "zujalo joj u ušima"


Grčka isplatila ratu duga MMF - Sputnjik Srbija\n08:19 07 Jun 2020\n15:05 09.04.2015 (osveženo 16:19 05.10.2015) Preuzmite kraći link\nGrčka je isplatila Međunarodnom monetarnom fondu oko 450 miliona evra dospelog duga.\nGrčka vlada je izdala nalog da se plati rata duga, a isplata je obrađena i izvršena, izjavio je zvaničnik Ministarstva finansija koji nije želeo da bude imenovan.\nGrčka država je od zemalja Evropske unije i MMF-a dobila pomoć od 240 milijardi evra kako bi izbegla bankrot.\nMeđunarodna zajednica je sumnjala da će Atina biti u stanju da danas vrati dug, što je izazvalo strahove da će Grčka utonuti u nelikvidnost i da će potom morati da napusti evrozonu.\nGrčki zvaničnici su ove sedmice uveravali da će otplatiti ratu duga, kao i da će ispuniti sve druge finansijske obaveze, uključujući isplatu plata i penzija.\nGrčka država od avgusta nije primila nikavu novčanu pomoć, a vlasti se nadaju da će uskoro dobiti poslednju tranšu kredita od 7,2 milijardi evra i da bi odluka o tome mogla biti doneta na sastanku ministara zemalja evrozone 24. aprila u Letoniji.\nAtina je u februaru uspela da dobije četvoromesečno produženje paketa kreditne podrške, pod uslovom da sprovede ekonomske reforme.\nrata, MMF, dug, Kredit, Grčka


Program “Akcelerator” Razvojne agencije RS: Dođu sa idejom, odu sa poslovnim planom - FILTER\nProgram “Akcelerator” Razvojne agencije RS: Dođu sa idejom, odu sa poslovnim planom\nZahvaljujući programu “Akcelerator” Razvojne agencije Republike Srpske početnici u poslu i ove godine dobiće mogućnost da svoje inovativne ideje pretvore u poslovnu aktivnost.\nU Razvojnoj agenciji RS kažu da u okviru dvomjesečnog programa učesnici dobijaju besplatnu obuku, tokom koje stiču znanja i vještine potrebne za poslovni uspjeh.\n“Početnici u biznisu dobiće savjetodavnu podršku mentora sa preduzetničkim iskustvom i znanjem iz određenih oblasti te novčane nagrade za najuspješnije poslovne ideje. Neće izostati ni podrška pri pronalasku dodatnih izvora finansiranja i povezivanje sa potencijalnim partnerima u zemlji i inostranstvu te mnoge druge pogodnosti”, naveli su u Razvojnoj agenciji Srpske.\nDirektor ove agencije Marinko Đukić rekao je za “Glas Srpske” da program realizuju u saradnji sa lokalnim razvojnim agencijama, lokalnim zajednicama, Zavodom za zapošljavanje RS i naučnim institucijama.\n“Ponosni smo što su svi oni prepoznali naš rad i to koliko je zapravo značajno da udružimo snage kako bismo budućim preduzetnicima pružili maksimalnu podršku da pokrenu i obezbijede posao sebi, članovima svoje porodice, ali i da zaposle druge”, rekao je Đukić. Od 2018. godine, kada su pilotirali dva programa u Banjaluci i Prijedoru, do danas, kako kaže, realizovali su ukupno sedam takvih programa širom Srpske.\n“Program je uspješno završio 101 polaznik, za koje smo osim edukacije i mentoringa obezbijedili i 50 finansijskih i nefinansijskih nagrada, vrijednosti skoro 100.000 KM”, rekao je Đukić. Objasnio je da se kandidati mogu prijaviti kao samostalni podnosioci ili kao tim te da ista osoba ne može biti član dva tima.\nProšlogodišnji pobjednik “Akceleratora” održanog u Trebinju Duško Lečić sa poslovnom idejom “Proizvodnja solarnih sistema za grijanje” osvojio je prvu nagradu u vrijednosti od 3.500 KM.\n“Ovaj program je zaista odličan i smatram da ih treba još, a sve s ciljem promocije preduzetništva”, rekao je Lečić. Ideju odranije, kako kaže, razradio je zahvaljujući programu, kada je sve “stavio na papir”.\n“Akcelerator” mi je pomogao da definišem neke stvari i da se malo ozbiljnije pozabavim cijenama repromaterijala i troškova proizvodnje. Trenutno sam u fazi izrade prototipa, a dobio sam i pomoć od grada za samozapošljavanje i iskoristio znanja koja sam stekao u tom programu za izradu biznis plana”, rekao je Lečić.\nIvana Vukmanović, koja je u Istočnom Sarajevu lani osvojila drugu nagradu vrijednosti u od 3.000 KM za poslovnu ideju “Proizvodnja dječije i bebi odjeće ‘liv’“ kazala je da su joj iskustva iz “Akceleratora” mnogo pomogla u daljem poslovanju.\n“Mentori i profesori su nam prenijeli znanje i ukazali na nedostatke što se tiče poslovnog plana”, kazala je Vukmanovićeva i dodala da ona sada ima butik u Lukavici i da uspješno posluje.\nMarinko Đukić kaže da su prošle sedmice objavili novi javni poziv za “Akcelerator”, program koji će biti realizovan u Istočnom Sarajevu, a rok za prijavu je 18. april.\n“Objavljen je javni poziv za novi “Akcelerator”, program koji ćemo realizovati i u Trebinju, a rok za prijavu je 26. april”, rekao je Đukić.\nTags: Istočno Sarajevo javni poziv program "Akcelerator" Razvojna agencija RS\nPrethodna Dragoljub Taušan prvak BiH za starije pionire, Jovičić i Topalović vicešampioni\nSledeća Jednoglasno podržan nastavak izgradnje toplovoda i toplane


Šta je to Dropshipping? - Vasić Miloš\nIzuzetno popularna tema u poslednjih godinu dana je Dropshipping. Ljudi koji su shvatili kako radi ovaj biznis model napravili su milionske biznise širom sveta, a i u Srbiji ima dropshippera koji ovo rade. Važna napomena: ovaj tekst preuzet je sa bloga Istoka Pavlovića, ceo tekst nalazi se na ovom linku! Dropshipperi imaju svoje online shopove, nemaju nikakav lager […]\nIzuzetno popularna tema u poslednjih godinu dana je Dropshipping. Ljudi koji su shvatili kako radi ovaj biznis model napravili su milionske biznise širom sveta, a i u Srbiji ima dropshippera koji ovo rade.\nVažna napomena: ovaj tekst preuzet je sa bloga Istoka Pavlovića, ceo tekst nalazi se na ovom linku!\nDropshipperi imaju svoje online shopove, nemaju nikakav lager niti ikada dodirnu robu koju prodaju, bave se isključivo digitalnim marketingom.


Dan online - Regioni: Zamjena kabla gradske rasvjete - 2018-12-24\nRegioni RADOVI NA BULEVARU CRNOGORSKIH JUNAKA\nKanal za postavljanje novog elektrokabla Zamjena kabla gradske rasvjete\n<strong>CETINjE – Na Cetinju je juče počela zamjena elektrokabla gradske rasvjete na Bulevaru crnogorskih junaka, jer je u prethodnom periodu ta saobraćajnica povremeno bila u mraku. Iz gradske uprave saopštavaju da radovi obuhvataju iskopavanje kanala i postavljanje novog distributivnog kabla dužine oko 650 metara.\n– Sekretarijat za komunalne poslove i saobraćaj Prestonice Cetinje za radove je, putem javnog poziva, odabrao i angažovao preduzeće „Vuja-Engineering“, a na terenu je i inženjer elektrotehnike i nadzorni organ dr Nikola Radunović. Problem u kontinuiranom radu solarne javne rasvjete na Bulevaru crnogorskih junaka izazvalo je oštećenje podzemnog distributivnog kabla, koji povezuje stubove rasvjete. Radi se o staroj elektroinstalaciji koja nije zamijenjena kada je postavljeno solarno ulično osvjetljenje. Nakon detekcije kvarova, urađen je stručni nalaz svih nedostataka na osnovu kojeg je procijenjeno da se, u cilju kvalitetnog rješavanja problema, mora odraditi zamjena kompletnog podzemnog napojnog kabla. Sanacija ulične rasvjete na bulevaru zavisiće umnogome od vremenskih prilika, a prema procjeni izvođača, trajaće najmanje dvije sedmice – saopštavaju iz Prestonice i ističu da solarna javna rasvjeta na Cetinju funkcioniše bez smetnji kada ima dovoljno akumulirane sunčeve energije, te da problem nastaje kada se pređe na sistem napajanja iz distributivne elektromreže. Z.P.


NOVA JEDNOKRATNA POMOĆ I POVEĆANJE PENZIJA NAJSTARIJIM GRAĐANIMA Minimalac veći za 2.000 dinara - Biznis.rs\n11.9.2020 08:05 Autor: Aleksandra Vasić 0\nRast penzija mogao bi da bude šest odsto, što bi bio najveći rast u poslednjih nekoliko godina, najavio je u četvrtak uveče predsednik Aleksandar...\nRast penzija mogao bi da bude šest odsto, što bi bio najveći rast u poslednjih nekoliko godina, najavio je u četvrtak uveče predsednik Aleksandar Vučić.\n„Gledaćemo opet da iznenadimo penzionere nekom jednokratnom pomoći… Šest odsto je ono što je u skladu sa švajcarskim modelom“ rekao je Vučić kostujući na RTS.\nMinimalac možda veći za 2.000 dinara\nPredsednik je najavio i mogućnost da visina minimalne zarade bude povećana za 2.000 dinara.\n“Minimalac je 2012. godine bio 15.600 dinara. Ako uspemo za još 2.000, a nadam se da hoćemo, to ziasta nije malo, onda je to dvostruko više uvećanje za poslenjih osam godina”, rekao je Vučić i dodao:\n„Ako uspemo da podignemo minimalac na 32.000 dinara biće odlično. Vidite koliko se promenila situacija u Srbiji i koliko je danas sve bolje nego što je bilo“.\nDodao je da će se iznos za koji će se povećati minimalac, pokriti kroz neoporezovani deo dohotka.\nPodrška Mini šengenu „strahovit“ potez SAD, jer vodi trajnom miru\nVučić je rekao da bi ulaskom celog regiona u „mini šengen“ moglo da se uštedi 3,5 milijardi evra, da bi region bio bogatiji, nestale bi granice, podigli bi se kapaciteti celog regiona za priliv stranih direktnih investicija, pokazala stabilnost, ali i dodao da je za to potrebna politička volja i stabilnost.\n„Potrebno je da neko ne misli daje važno samo da uradi nešto protiv Srbije“, rekao je Vučić i dodao da je mini šengen i najveći interes srpskog naroda.\nVučić je komentarišući to što je Priština sporazumom u Beloj kući pristala da uđe u inicijativu „mini šengen“, rekao da bi, uz „mini šengen“, bilo znatno manje problema u regionu.\n„Bili bismo neuporedivo bogatiji, za najmanje deset odsto bogatiji, budući da su sedam odsto operativni troškovi zbog čekanja kamiona na granicama“, naveo je predsednik.\nVučić je rekao da je za razvijanje „mini šengena“ potrebna politička volja, navodeći da se deo već razvija sa Makedoncima oko fitosanitarnih i veterinarskih inspekcija koje rade na prelazu Tabanovce.\n„Moramo da radimo i na radnim dozvolama, nostrifikaciji diploma, da onaj ko uđe na teritoriju Sribje ima pravo da ode i u Sarajevo, Tiranu. Za to nam je potreban mir i razgovori sa ljudima koji znaju šta znači kompromis“, rekao je Vučić.\nNaveo je da uz „mini šengen“ više neće biti granice među Srbima, ali ni među Bošnjacima, te kao primer naveo da će jedan čovek koji dobije radnu dozvolu u Novom Pazaru moći da radi i u Sarajevu i obrunuto…\nDodao je da je veoma ponosan na tu ideju, za koju kaže da je, iako neki govore da je njegova, do nje zajednički došao sa albanskim premijerom Edijem Ramom.\n„Mislim da smo je zajednički stvorili Edi Rama i ja kad smo rekli da ne idemo uvek samostalno, kad idemo u Brisel uvek idemo da govorimo jedni protiv drugih, nismo nikad probali nesto zajedno da dobijemo. I Zoran Zaev je prišao i bio fer iako znam kakvi su bili pritisci i na njega“, rekao je Vučić.\nALEKSANDAR VUČIĆ JEDNOKRATNA POMOĆ MINI ŠENGEN MINIMALAC PENZIJE PENZIONERI PREDSEDNIK SRBIJE SRBIJA\nNAJSTARIJIM GRAĐANIMA JOŠ JEDNA CELA PENZIJA Mali: Isplata 8. maja\nRAST PENZIJA, VEĆI MINIMALAC Nezaposlenost u Srbiji na istorijskom minimumu,…